Ўзбекистон республикаси халқ таълими вазирлиги\nНазвание Ўзбекистон республикаси халқ таълими вазирлиги\n1. /Фан метод бирлашмасининг ма?сади.doc Ўзбекистон республикаси халқ таълими вазирлиги\nМ. БЕҲБУДИЙ НОМИДАГИ САМАРҚАНД ВИЛОЯТ ПЕДАГОГ КАДРЛАРНИ ҚАЙТА ТАЙЁРЛАШ ВА МАЛАКАСИНИ\nТабиий фанлар таълими кафедраси\nГЕОГРАФИЯ ЎҚИТУВЧИЛАРИНИНГ ФАН УСЛУБИЙ БИРЛАШМАСИНИНГ\nСАМАРҚАНД – 2011\nТузувчи: Тўрақулова М.И.- СамВПКҚТМОИ\n“Табиий фанлар таълими” кафедрасининг\nТакризчилар: Ғайбуллаев Х. - СамВПКҚТМОИ\n«География ўқитувчиларининг фан услубий бирлашмаси» Самарқанд вилоят педогог ходимларини қайта тайёрлаш ва малакасини ошириш институтининг «Табиий фанлар таълими” кафедраси______ йил __йиғилишидаги ______сонли қарорига асосан наршга тавсия этилди.\nИш режа Халқ таълими тизими ходимлари география фани ўқитувчилари, умумий ўрта таълим мактаблари ва академик лицей-лари ҳамда касб-ҳунар коллежи ўқитувчилари учун мўлжалланган.\nМактабдаги методика ишлари ўқув тарбия ишларининг сифат ва самарадорлигини оширувчи муҳим воситалардан бири бўлиб ҳисобланади. Методика ишларнинг мақсади ўқитувчининг маънавий-сиёсий савияси ва педагогик маҳоратини оширибь боришди. Шунинг учун ҳам методика ишлари педагогик ходимлар малакасини оширишнинг мухим шакли бўлиб ҳисобланади.\nМетодика ишлари аниқ режалаштириш асосида олиб борилади.Методика ишларини умуммактаб миқёсида режалаштирилганидек метод бирлашмалари ва фан комиссиялари миқёсида режалаштирилади.\nМетодика ишларини режалаштиришни ўқув йилининг охирида, ўтган ўқув йилини якунлаб янги ўқув йилига нималар қилиш лозимлигини белгилаб қўйиш лозим.\nМазкур режада тадбирларни амалга ошириш методлари ,уни амалга оширувчи жавобгар шахс ҳам аниқ белгиланади.\nМетодик бирлашманинг иш режаси уларнинг раҳбари томонидан тузилиб, шу бирлашма аъзолари ўқитувчилар ўртасида муҳокама қилинади ва мактаб маъмуриятининг тасдиғига ҳавола этади.\nМактабдаги ўқитувчиларнинг методик ишлари:\nЎқитувчи ва тарбиячиларнинг ғоявий –сиёсий савиясини мунтазам ошириб бориши;\nЎқитувчиларнинг методик маҳоратиниошириш, уларни ўқувчи –ёшларни ўқитиш ва тарбиялаш борасидаги янги самарали метод ва усуллар билан қуроллантириш ;\nЭнг яхши илғор ўқитувчиларнинг иш тажрибасини ўрганиш ва оммалаштириш;\nПедагог ходимларни ҳозирги давр педагогикаси , болалар психологиясига доир нашр этилган янги адабиётлар билан, методик қўлланмалар ва дарс таҳлиллари билан таништириб бориш\n5) Ўқитувчи ва тарбиячиларда мустақил ўз устида назарий, методик ва тадқиқот ишлари олиб бориш малакаларини ҳосил қилиш каби вазифаларни ўз олдига мақсад қилиб қўйиши айни муддаодаги ишдир.\nМактабдаги методика ишларни жамоа бўлиб ва алоҳида тарзда ўқитиш мақсадга мувофиқдир.\nМасалан, методикага доир ишлар:\nа) мактабнинг педагоглар кенгашида;\nб) I-IV синфларнинг педагоглар кенгашида;\nв) V-IX синфлар бўйича айрим фан комиссиялари ёки методик бирлашмаларида;\nг) синф раҳбарларининг метод бирлашмасида;\nд) мактабнинрг методик кенгаши жамоа бўлиб амалга оширилади.\nМетод бирлашманинг асосий мақсади:\n1. Ўқитувчиларнинг касбий ва методик маҳоратини ҳамда малакасини ошириш\n2. Ўқувчиларга бериладиган таълим ва тарбия жараёнини замонавий педагогик технологиялар асосида ташкил этилишини таъминлаш борасида ўзаро тажриба алмашиш.\n3. Ижодкорлик йўналишидаги изланишларни ривожлантириш ва бирлаштириш.\n4.Ўқитувчининг дарсига тарбиявий соатига, дарсдан ташқари тадбирларига қўйиладиган ягона талабларни ишлаб чиқиш ва таълим-тарбия жараёнида тадбиқ этилишини таъминлаш.\nМетодик ишларнинг вазифаси.\nМетодик бирлашмаларнинг вазифасига таълим-тарбия жараёнини такомиллаштириш, унинг савиясини ошириш тадбирларини ишлаб чиқиш ва ўтказиш, таълим-тарбия назарияси ва амалиёти масалаларини муҳокама қилиш, тажриба алмашиш ишларини уюштириш, мактабнинг ва энг яхши ўқитувчиларнинг тажрибаларини ўрганиш ва оммалаштириш, ўқитувчиларни янги чиққан педагогика, психология, методика фанларига доир адабиётлар билан таништириб бориш, таълимнинг янги педагогик технология асосида ташкил этиш, дарслар ва тарбиявий ишлар таҳлилини амалга ошириш, ўқитувчилар учун маслаҳатлар ва экскурциялар ўтказиш ишлари киради.\nШунингдек, унинг вазифасига мавзули режалар тузиш ва уларнинг бажарилишини назорат қилиш, илғор ўқитувчиларнинг иш тажрибасини таълим жараёнига жорий этиш ҳам киради.\nҲозирги давр ғояларига содиқ меҳнатсевар ёшларни тарбиялашдаги муваффақият кўп жиҳатдан ўқитувчининг сиёсий-илмий-услубий ва умумпедагогик савиясига, ўз ишига ижодий ёндашишига, ўз бурчига нисбатан сидқидил бўлишига боғлиқдир.\nИлмий дунёқараш ўқитувчи фаолиятининг мезони бўлмоғи керак.\nЎқитувчи илмий дунёқарашни ўзида шакллантириш учун ўқув фанларини пухта ўрганиши ва бу қарашларни илмий жиҳатдан асослаб бериши лозим. Ҳозирги даврда умумий таълим мактаби жамиятимизнинг маънавий фан-техника тараққиётининг қудратли кучи бўлиб, янги кишини республикамизнинг бўлажак ижодкорини тарбиялаб етиштирмоқда. Бу вазифаларни ҳал этиш ўқитувчилардан кенг илмий ва амалий кўникмалар эгаси бўлишни ўз масъулияти ҳамда уюшқоқлигини кўтариш учун кўпдан-кўп куч сарфлашни талаб этади. Ўқитувчиларнинг малакаларини, педагогик маҳоратини ва ижодий ташаббусларини муттасил ошириб бориши ўқувчиларга фан асосларидан чуқур ва мустаҳкам билим беришни янада такомиллаштиришнинг муҳим омили бўлиб ҳисобланади.\nПедагогик ходимлар малакасини ошириш каналлари асосан икки гуруҳга бўлинади.\nI. Мактаб доирасидаги малака ошириш каналлари.\nII. Мактабдан ташқаридаги малака ошириш каналлари.\nМактаб доирасидаги малака ошириш каналлари.\nМактаб доирасидаги малака ошириш каналлари ўз ичига қуйидагиларни олади.\n1. Мактабда фанлар бўйича ташкил этилган методик бирлашма ёки фан комиссиялари.\n2. Мактаб педагоглар кенгаши.\n3. Мактабда ташкил этилган сиёсий ўқишлар.\n4. Мактаб доирасида ташкил этилган мавзуга оид муаммоли доимий семинарлар.\n5. Мактабда ташкил этилган очиқ дарслар.\nМактаб ўқитувчиларининг илмий-методик ва педагогик маҳоратини янада такомиллаштириб боришда мактабда турли фанлар бўйича ташкил этиладиган методик бирлашмалар ҳам катта рол ўйнайди.\nМетодик бирлашмалар ўқитувчиларга методик ёрдам берувчи, илғор тажрибаларни оммалаштирувчи маҳорат мактабидир. Одатда умумий таълим мактабларида бир фандан уч ўқитувчи бўлган тақдирда шу фан бўйича методик бирлашмалар ташкил этилади. Бир фандан бир ёки икки ўқитувчи ишласа, яқин фанлар бўйича методбирлашмалар ташкил этилади.\nМасалан: Тарих-география ўқитувчиларининг метод бирлашмаси.\nМетод бирлашмалар ишининг мазмуни мактаб олдида турган вазифалар билан белгиланиб, фан ўқитувчиларининг, синф раҳбарларининг умуман мактабнинг ўқув-тарбия ишларининг сифати ва самарадорлигини ошириш учун зарур бўлган масалаларни ўз ичига олади.\nМактабда ташкил этилган ҳар бир методик бирлашма ўзининг бир ўқув йилига мўлжаллаб тузилган режаси асосида иш олиб бориши мақсадга мувофиқдир.\nМетод бирлашма йиғилишларини ҳар ойда бир марта ўтказиш яхши натижа беради.\nЎқувчиларнинг фан асосларидан билим олиши, асосан дарс жараёнида амалга ошади. Чунки илм дарсдагина ўқувчи онгига сингдирилади. Худди шу жараёнда уларда ўқув меҳнати бўйича малака, кўникма, иқтидор ҳосил қилдирилган ҳамда уни ривожлантириб борилади.\nЎқувчиларда ғоявий-ахлоқий эътиқод асосларини илмий дунёқарашни шакллантириш ҳам худди шу жараёнда амалга оширилади. Мана шунинг учун методбирлашма режасига фан методикасининг долзарб масалаларига доир, дарс самарадорлигини оширишга дарс жараёнида таълимни тарбия билан боғлаш, каби турли мавзудаги маърузаларни киритиш катта аҳамиятга эга.\nМетодбирлашманинг иш режаси уларнинг раҳбарлари томонидан тузилиб, шу бирлашма аъзолари ўртасида муҳокама қилинади, сўнг мактаб директорининг тасдиғига ҳавола этилади.\nМетодбирлашманинг иш режаси уларнинг раҳбарлари томонидан тузилиб, шу бирлашма аъзолари ўртасида муҳлкама қилинади, сўнг мактаб директорининг тасдиғига ҳавола этилади.\nИш режасида тадбирларнинг аниқ номлари, маърузаларнинг мавзуси, ўтказиш муддати, сўзга чиқувчиларнинг исми ва фамилияси, айрим тадбирларни амалга оширувчи шахслар аниқ кўрсатилиши лозим.\nМактабдаги методик бирлашмалар ўқитувчиларга методик ёрдам бергани ҳолда илғор тажрибаларни ўрганиш ва оммалаштириш бобида ҳам ҳақиқий иш олиб бориши керак.\nМактабда ўқитувчилар учун очиқ дарсларни ташкил этиш – методика ишларнинг муҳим шаклларидан бири бўлиб ҳисобланади.\nОчиқ дарслар яхши дарс бериш намуналари ва методлари билан амалда таништиришнинг ва мактабда методика ишлари олиб боришнинг асосий шаклидир.\nМетодбирлашмада қуйидаги ҳужжатлар бўлиши керак:\nМактаб география ўқитувчилари ҳақида умумий маълумот.\nМаълумоти қачон, қаерни битирган\nҚайси синфда дарс беради\nҚачон малака-дан ўтган\nҚачон малака-га боради\n2. Метод бирлашма иш режаси.\n3.Ўқитувчининг ўз устида ишлаётган мавзуси.\n4. Мажлис баёни.\n5. Мажлис қарорлари.\n6. Ўзаро дарс кузатиш дафтари.\n8.Метод бирлашмага юқори ташкилотлардан келиб тушган ўқув методик ҳужжатлар нусхаси.\nМетодбирлашма иш режаси\nМетодбирлашманинг ўқув йилидаги иш режасини муҳокама қилиш ва тасдиқлаш.\nГеография фанидан иш режаларини тасдиқлаш.\nГеография ойлигининг иш режасини муҳокама қилиш ва тасдиқлаш.\nПедагогик ва методик мақолалар ахбороти.\nСентябр -География ойлигини ўтказилиши\nФан ойлиги кириш, чиқиш тестлари таҳлили\nКузатилган дарслар таҳлили\nПедагогик ва методик адабиётлар аҳбороти.\nМарказий Осиё олимларининг география фани ривожланишига қўшган ҳиссалари.\nГеография ойлигининг ўтказилиши ҳақида хисобот.\nПедагогик ва методик адабиётлар ахбороти.\nКузатилган дарслар таҳлили.\nЎзбекистон иқтисодий ва ижтимоий географиясини ўқитишда иқтисодий таълим-тарбия масалалари.\nШаҳар, туман, вилоят олимпиадаларига тайёрланиш ва ўтказиш.\nИқтидорли ўқувчилар клуби ишини таҳлил этиш.\nПедагогика ва методик адабиётида обзор ахбороти.\nКузатилган дасрларни таҳлили.\nТест саволлари қандай тузилиши керак.\nГеография дарсларида экологик маданиятни шакллантириш масалалари.\nПедагогик ва методик адабиётлар обзор ахбороти.\nКузатилган дарсларни таҳлили.\nГеография дарсларида ўлкашунослик материалларидан фойдаланиш усуллари.\nЗамонавий география дарсларини ташкил этиш йўллари.\nГеография дарсларида тест-синов усулидан фойдаланиш.\nМактабда география дарсларида ноанъанавий усуллардан фойдаланиш.\nНоанъанавий дарс намунаси сифатида Ўзбекистоннинг иқтисодий ва ижтимоий географияси. (дарс мунозара ўтказиш тажрибасидан).\nЯнги ўқув-методик адабиётлар мазмуни билан танишиш.\nЯнги ўқув йилида ўрта умумий таълим мактабларида географияни ўқитишни режалаштириш.


09:15 / 26.05.2017\nИспания молия вазирлиги солиқ хизматининг «Реал» ҳужумчиси Криштиану Роналдуга қўйган айбловини қўллаб-қувватлади. Бу ҳақда Marca хабар тарқатди.\nОрганларнинг ҳисоб-китобига кўра, португалиялик футболчи 2011 йилдан 2013 йилгача 600 минг евро миқдоридаги солиқни тўламаган, буни эса жиноий иш сифатида қабул қилиш мумкин. Эндиликда Роналдуга аввал айтилганидек 4 ойлик эмас, 5 йиллик қамоқ жазоси таҳдид солади.\nМолия вазирлиги қайд этишича, агар футболчи ўз айбини тўла тан олса ва яширилган солиқ тўлиқ ҳолда тўланса - ҳукм юмшатилиши, қамоқ муддати 15 ойгача камайтирилиши мумкин. Бундан ташқари суриштирув ишларида Роналду юристларининг ҳаракатлари ҳам назорат остига олиниши мумкин.\nЎтган йил кузида Германиянинг «Шпигель» ҳафталик газетаси Football Leaks онлайн платформасига асосланиб, Криштиану Роналду бир неча йиллардан буён пулларини Виржиния оролларига қарашли офшорларда сақлаши ва бунинг ортидан бир неча ўн миллион евро солиқ тўлашдан қочгани ҳақида маълум қилганди. Тахминларга кўра, футболчи рекламадан тушган даромадларининг 75 миллионини айнан офшор фирмаларга йўналтирган.\nКриштиану Роналду солиқ


Исмат Хушев: Буюк фарзандини унутган дорилфунун…\nАдабиёт, Демократия сабоқлари, Муҳаррир минбари | 06/12/2017 9:47 AM 24050 марта ўқилди\n07/31/2018 at 7:04 PM\nМени ҳайрон қолдирадиган нарса шуки,Совет замонида “Ҳалқ дардини юрагимга жойладим” дегани учун Шукрилло бобо 25 йил ўтирган. Каримов замонида бечора Дилмурод Сайид “Буюк келажак қачон келажак?” деб сўрагани учун 10 йил ўтирди.\n“Чўлпон отилганда қаёқда эдинг?\nСуриштирганмидинг Қодирийни ё\nҚачон халқ бўласан, эй сен, оломон?!”\nдеган мисралар 1980 йилда, Совет замонида ёзилган.\nАхир Чўлпон Қодирийлар Советларнинг душмани эдику. Уларнинг ёни олинган бу мисралар цензурадан қандай ўтди экан?\n06/13/2017 at 12:55 AM\nЧет эллик укамга: “…К билан қ, г ва ғ, у ҳамда ӯ, х -ю ҳ ҳарфлари бир биридан фарқ қилади”\nФаросатингизга койил! Нахотки бу харфларни ёзолмаганимга компьютеримдаги клавиатурада УЗБЕК АЛИФБОСИни йуклиги сабаб булганлигига АКЛУ-ФАРОСАТИНГИЗ етмаган булса?\nМенинг шархимга эътибор килганлигингиз учун эса алохида РАХМАТ!\nЮкорида ёзганларимда хам юмшок х ва к (яъни q) ларни узингиз тугирлаб укирсиз деган умиддаман. Сабабини айтдим нимага шундай ёзаётганимни.\n06/12/2017 at 4:42 PM\nУшбу мудҳиш ва хунук ҳамда жинояткорона жиноий харакатга шарх ёзиш учун ҳам қайта қайта ҳаракат қилиб кўрдим ва охир оқибат ўзимда куч топа олдим.\nБу ишни хато деб бўлмайди!!!\nБилса ҳазил, билмаса чин деб ҳам оқлаб бўлмайди!!!\nБу бориб турган пасткашлик ва ўта оғир жиноятдир.\nБу қабиҳ иш ДАВЛАТ МАДҲИЯСИГА БЎЛГАН ХУРМАТСИЗЛИК!\nБуюк шоир ҳотирасини оёқ ости қиламан деб ўйлаганлар аслида кечирилмас бир тарзда давлатга ва унинг мадҳиясига қарши оғир ва кечирилмас хиёнат қилишибдиким энди биз тегишли органлардан жавобини кутиб қоламиз!\nДавлат мустақиллигининг асосий белгиларидан бири саналмиш ДАВЛАТ МАДҲИЯСИ мамлакатнинг ҳар бир фуқороси учун муқаддас бўлиши шарт.\nЧЕГАРА БИРЛИГИ, ПУЛ БИРЛИГИ, ДАВЛАТ ТИЛИ, ДАВЛАТ БАЙРОҒИ, ДАВЛАТ ГЕРБИ ҳам бизлар учун муқаддасдир.\nУлар бу ишлари билан Буюк шоир Абдулла Орипов хотирасига заррача зиён етказиша олишмади.\nАксинча ўзларнинг аслида ким эканликларини яна бир бор намоён қилишдилар холос!\nКуч ишлатар тизимлари ушбу жиноятга бармоқ орасидан қарашса агар????\n06/12/2017 at 3:28 PM\nМамлакатиммзда хатто богча болалари мадхияни муаллифини еддан билишади. Узбекистон Миллий унверситетидаги. Содир булган бундай холга йиглаш керак. Босмахонани катта жаримага тортиш керак. Кабул килган мутасаддиларни маошини киркиш керак. Абдулла Ориповни оила-аьзоларидан узр сурашлари лозим. Мархум таржимон устозимиз Гайбулла Ас-Саломга газетада бир суз нотугри хато езилгани учун бутун газета бошкатдан босилди, корректор хато киган экан десам. У кандай сузлигини эшитиб, бу суз сиесатда бор кимдир атайин шундай килган дегандилар. Хато устига хатолар бу келажак авлодга катта таьсир этмай колмайди. Нахотки, Абдулла Ориповни якинлари ушбу “курбоновни” курмагунча канча укувчи ва укитувчилар укиган экан…Бепарво булмайлик.\n06/12/2017 at 10:07 AM\nБу ишлар яхшилик ва хикмат…чунки бир инсон хар канча буюк мутафаккир булмасин…хато килмай иложи йук…хато килувчини эса ..ортидан яхши ю ёмон гаплар айтилади..ёзилади..ва мана шу билан хато килувчини хатолари тукилади..чунки гийбат булаяпти да…Имом Бухорий хазратлари (шунчалик буюк имом)мени Аллох олдида бир донагина умид килсам буладиган амалим бор булса керак..бу хам булса,мен бировни гийбат килмадим деган эканлар.\nАбдулла Ориповни сукиш..камситиш билан иш битиб ..ахвол унгланиб колмайди..яхшиси…у кишини яхши жихатларидан урнак олишга ва хатоларини такрор этмасликга уринилса айни муддао булса керак.\nБухорийни ўлдириш учун тепкини босганга 200 минг доллар тўланган - 49008 марта ўқилган\nГенераллар Бахтиёр Ғуломов ва Зокиржон Алматов – давлат ишига тикланмаган… - 36794 марта ўқилган


ИнтерФУТБОЛ :: Янги раҳбар, эски тизим ёхуд нимага Омон Ғофуровнинг фаолияти эски услуб билан бошланди\nЯнги раҳбар, эски тизим ёхуд нимага Омон Ғофуровнинг фаолияти эски услуб билан бошланди\nОхирги вақтларда Ўзбекистон футбол федерациясидан янгиликлар шу қадар кўп тарқалмоқдаки, баъзан ўқишга ҳам улгурмай қолмоқдамиз.\nБирини эшитиб, мушоҳада қилиб олгунча иккинчиси чиқиб турибди. Узоқ йиллар «мудраб ётган» ташкилотдан бирдан бунча ташаббус чиқиши кишини шошилтириб қўяркан.\nПФЛнинг узоқ йиллик раҳбари Фарҳод Магометов ишдан бўшатилиб, ўрнига Омон Ғофуровнинг тайинланиши ҳам мана шундай янгиликлардан бўлди.\nҲозир бу қарор кўпчиликни ҳайрон қолдиргани ҳақида ортиқча гапириш шарт эмасдир. Ҳар ҳолда, орадан анча вақт ўтди ва Омон Ғофуров деган номга кўникиб улгурдик. Шу вақтга қадар уни кўпчилик эшитмагани эса энди катта аҳамият касб этмайди.\nТўғри-да, футболдан чиққанлар футболни бошқаришни эплай олмаганда, хорижий тиллар мутахассиси нима учун ўзини синаб кўрмаслиги лозим?\nШахсан ўзим Фарҳод Магометовни ўзбек футболи тарихидаги энг кучли ҳимоячилардан бири, деб биламан. Фарҳод ака бутсасининг михи чиқиб, босган йўлида қон изи қолганда ҳам ўйинни тўхтатмагани ҳақидаги гап-сўзлар эса афсона даражасига чиқиб улгурган.\nУ мана шундай жангчи-футболчи бўлган. Аммо ПФЛдек катта ташкилотни бошқариш учун бу сифатларнинг ўзи камлик қилишини айнан унинг мисолида кўриб олдик.\nШундай экан, Омон Ғофуровни ҳозир ҳеч ким танимаётган бўлса, бунинг ҳеч қандай қўрқинчли жойи йўқ.\nМуҳими, у Ўзбекистон чемпионатига узоқ кутилган тартибни олиб кирса бўлгани. ЎФФ расмий сайти томонидан эълон қилинган хабарда Ғофуровнинг таржимаи ҳоли етарлича ёритилмаган.\nЁдда қоладиган жиҳати эса фақат битта - учта хорижий (инглиз, испан ва рус) тилда сўзлаша олади. Аслида, катта ташкилотни бошқарадиган шахсдан ўйинни англашдан кўра, тил билиш ва ташаббускорлик кўпроқ талаб қилинади.\nШундай экан, ПФЛ бошқарувидан футболчи кетиб, тилмоч келганида шахсан ўзим ҳеч қандай муаммо кўрмаяпман. Омон Ғофуровнинг Фарҳод Магометовдан кўра яхшироқ ишлай олишига ҳам ишонмоқдаман.\nБу борада ҳеч қандай муаммо йўқ. Муаммо бошқа томонда - бу ўзгариш ўз вақтида амалга оширилдими?\nГап шундаки, Омон Ғофуров ПФЛ бошқарувига келгандан сўнг бир неча кун ўтар-ўтмас, Ўзбекистон кубоги финали санаси тасдиқланди. Унга кўра, «Бунёдкор» ва «Локомотив» ўртасидаги ҳал қилувчи ўйин 4 декабрь, душанба куни соат 15:00га белгиланди.\nБу рақамлар бир қарашда оддий туюлиши мумкин, аммо футбол мухлиси учун ғалати кўриниш олиши турган гап. Биз шу вақтга қадар Фарҳод Магометов бошчилигидаги ПФЛни айнан шу боис танқид қилиб келдик. Унинг даврида олий лига ва кубок ўйинлари ҳафтанинг иш кунига ва иш вақтига белгиланар эди.\nМухлислар манфаати эса деярли инобатга олинмасди. Фарҳод Магометовнинг истеъфоси талаб қилинишига асосий сабаб ҳам шу бўлган. Аммо у ишдан олиниб ҳам аввалги камчиликлар барҳам топмас экан, ўзи ишда қолавергани маъқул эмасмиди?\nЎзбекистон кубоги қаерда ва қандай шароитда ўтиши регламентда белгилаб қўйилган. Унга кўра, финал баҳси нейтрал майдонда ўтиши шарт. ПФЛ нима учун ўзи чиқарган регламентга амал қилмаяпти?\nФинал Тошкентда қолганини тушуниш мумкиндир, ҳар ҳолда пойтахтнинг икки клуби финалга чиққан. Аммо нима учун «Бунёдкор» стадиони? Тошкентда «Локомотив» ва «Бунёдкор»дан ташқари яна «Жар» ва «Пахтакор» ареналари ҳам бор-ку!\nДушанба - иш куни, соат 15:00да эса ўша иш айни қизғин палласига кирган бўлади. Аммо ПФЛ буни назар-писанд қилмаган ҳолда айнан шу вақтга ўйин белгилади.\nЭслаб қолинг, яна такрорлаймиз, айнан шу ҳолат Магометов давридаги ПФЛнинг обрўйини бир пул қилган эди. Наҳотки, ўша хатолар яна такрорланса?\nНима учун шу учрашувни 3 декабрь, якшанба куни ўтказиш мумкин эмас? Олий лигада охирги тур баҳси 26 ноябрда бўлиб ўтади. Шундан келиб чиқиб, кубок финалини мухлислар учун қулай санага белгилаш мумкин эмасми?\nМабодо финал вақти БААдан келадиган ҳакамлар бригадасига қараб тўғриланган бўлса, бекор қилишибди. Яхши биласиз, «Бунёдкор» ва «Локомотив» ўртасидаги баҳсни Бирлашган Араб Амирликларидан ташриф буюрадиган реферилар гуруҳи бошқаради.\nМуҳаммад Абдулла Ҳасан бош ҳакам вазифасини бажарса, унга қанотларда Муҳаммад Ҳасан Абдулла ал-Маҳри ҳамда Муҳаммад Аҳмад Юсуф Абдулла ал-Ҳаммади ёрдам беришади.\nТўртинчи ҳакам ҳам БААдан - Аммар Али Абдулла ал-Жунайбий. Жуда яхши ташаббус, албатта. Финалдек муҳим баҳсни холис ҳакамлар бошқарганига етмайди. Аммо бу ишнинг мухлислар манфаатига зид равишда амалга оширилиши қай даражада тўғри?\nОмон Ғофуровнинг ПФЛ бошқарувидаги фаолияти бу тарзда бошлангани яхши бўлмади.\nЎзи шундоқ ҳам мухлислар наздида профессионал футбол лигасининг обрўйи баланд эмас. Янги директор ўзбек футболига янги ҳаво олиб кириши керак эди. Мана энди унинг иши ҳам кўнгилсиз бошланмоқда.\nМодомики, мавсумни шундай якунлаш керак экан, Фарҳод Магометов кубок финали ўтиб олгунига қадар ишлаб тургани маъқулмасмиди? Чунки бундай кўнгилсиз анъаналар у бошқарган ташкилотга кўпроқ хос эди.\nНима ҳам дердик, Омон Ғофуровнинг қандай раҳбар эканини билиш учун энди келаси йилни кутамиз, шекилли...


КИНОФЕСТИВАЛНИНГ ОЧИЛИШИ ВА «SCORPION» ФИЛЬМИ ПРЕМЬЕРАСИ\n27 ноябрь куни Алишер Навоий номидаги давлат академик катта театрида «PROlogue–2018» халқаро кинофестивали ўз ишини бошлади.\n≡Мулоҳаза ✔ 160  12:17, 03.12.2018\nМИЯГА ЗАРУР ОЗУҚА\nБош мия – инсоннинг энг муҳим аъзоси. У организмнинг барча тизимлари тўғри ишлашига жавобгар. Бош мия бир тартибда, узилишларсиз ишлаши учун қуйидаги маҳсулотларни мунтазам равишда истеъмол қилиш мақсадга мувофиқ.\n≡Саломатлик ✔ 207  12:16, 03.12.2018\nЭҲТИЁТ БЎЛИНГ: БУ ХАСТАЛИКНИНГ ОҚИБАТИ ОҒИР\nОИВ инфекцияси – клиник белгиларсиз вирус ташиб юрувчиликдан иммун тизимининг оғир зарарланишигача олиб борадиган, узоқ давом этувчи сурункали юқумли касаллик.\n≡Саломатлик ✔ 165  12:16, 03.12.2018\n≡Қидирилмоқда ✔ 187  12:15, 03.12.2018\nВИЖДОНИНИ ЖИҒИЛДОНГА АЙЛАНТИРГАН ШИФОКОР\nХивалик Улуғбек (исм-шарифлар ўзгартирилди) ёшликдан юрак хасталигига чалинди. Отаси Муродбек ака уни вилоят шифохоналарида бир неча бор даволатди. Аммо бироз муддат ўтгач, Улуғбекнинг соғлиғи яна ёмонлашаверди. Аксига олиб, сўнгги пайтларда шифокорларнинг муолажалари ҳам, дори-дармонлари ҳам кор қилмайдиган бўлиб қолди.\n≡Қилмиш — қидирмиш ✔ 155  12:12, 03.12.2018\nАХБОРОТ ХУРУЖЛАРИ: МАҚСАД ВА ШАКЛЛАРИ\nМафкуравий жараёнлар мисли кўрилмаган даражада глобаллашиб бораётган, хатарли ахборот хуружлари кучайиб, улар бутун ер юзига тарқалаётган ҳозирги пайтда даврнинг ўзи ҳар бир инсондан янгилик ва янги ахборотга нисбатан ҳушёр ва эътиборли бўлишни, уларни чуқур таҳлил қилишни тақозо этмоқда.\n≡Маънавият ва маърифат дарси ✔ 872  12:11, 03.12.2018\nЎЗ ИШИГА БОРЛИҒИНИ БАҒИШЛАБ\nЭрта тонгда Андижон шаҳар ИИОФМБ профилактика катта инспектори, майор Шукурулла Мамасодиқовнинг хизмат уйига Ўзбекистон 20 йиллиги маҳалласи фуқароси Н. Аҳмедова кириб келди.\n≡Юксак мукофот соҳиблари ✔ 150  12:11, 03.12.2018\n≡Хабарлар ✔ 170  12:10, 03.12.2018\n≡Фахрийлар — фахримиз ✔ 149  12:09, 03.12.2018\nДОИМО ЁРДАМГА ШАЙ\nХизматингдан кимдир мамнун бўлиб, миннатдорлик билдирса, кўнглинг тоғдек кўтарилади, ишга бўлган иштиёқинг ортади. Фаолиятимиз давомида бунга кўп бор амин бўлганмиз. Албатта, бунда ходимларимиз қаторида, беминнат кўмакчимизга айланган хизмат итларининг ёрдами катта бўлган.\n≡Хизматларда ✔ 140  12:09, 03.12.2018\n≡Хизматларда ✔ 124  12:08, 03.12.2018\nСарҳадларда мудом сергакмиз\nХалқимизда хотиржам яшамоқчи бўлсанг, деворингни мустаҳкам қил, деган нақл бор. Давлатнинг девори эса сарҳадлар ҳисобланади. Чегараларда хотиржамлик, осойишталик ҳукм суриб, турли бузғунчилик ҳаракатларидан холи бўлса, демак, сарҳадлар мустаҳкамдир.\n≡Хотира ✔ 164  12:08, 03.12.2018\nИчки ишлар органларининг қўриқлаш хизмати фаолиятига баҳо берилганида, аввало, қўриқланаётган объектларда ўғрилик, ёнғин ва шунга ўхшаш нохуш ҳолатларнинг рўй бергани ёки бермагани инобатга олинади.\n≡Хизматларда ✔ 182  12:07, 03.12.2018\n≡Ислоҳотлар амалда ✔ 197  12:07, 03.12.2018\nҲУШЁРЛИК – ОСОЙИШТА ҲАЁТИНГИЗ ГАРОВИ\nКуз-қиш мавсумида аксарият фуқароларимиз томонидан хонадонларни қўшимча равишда иситиш чораларини кўриш ҳоллари оммалашади.\n≡Хизматларда ✔ 138  12:06, 03.12.2018\n01 декабр, Шанба 2019 2018 2017\nПодполковник Ешимбетов Рустам Камильевич – Қорақалпоғистон Республикаси ИИВ Ҳуқуқбузарликлар профилактикаси бошқармаси бошлиғи лавозимига\nПодполковник Мусаев Раҳмонали Эсажонович – Фарғона вилояти Олтиариқ тумани ИИБ бошлиғи лавозимига\n«АВВАЛО, ХОДИМНИНГ ДИЛИ ПОК БЎЛСИН»\nСўнгги пайтларда мамлакатимизда коррупцияга қарши кураш борасида сезиларли ишлар амалга оширилмоқда.\n✔ 14  11:14, 18.02.2019


11:58 10.07.2020 (Янгиланган 12:09 10.07.2020)\nЖума кунига ўтар кечаси ўлган ҳолатда топилган Сеул шаҳри мэри Пак Вон Сун ўз ўлимидан олдин ёзган ҳатида у барча фуқаролардан ва ўз оиласидан кечиришини ва кремация қилишларини сўради.\nТОШКЕНТ, 10 июл - Sputnik. Жума кунига ўтар кечаси ўлган ҳолатда топилган Жанубий Корея пойтахти Сеул шаҳри мэри Пак Вон Сун ўз ўлимидан олдин ёзган хатида у барча фуқаролардан ва ўз оиласидан кечиришини ва кремация қилишларини сўради, деб хабар бермоқда Рёнхап агентлиги.\nАгентлик хабар беришича, жума куни шаҳар маъмуриятидаги манба шаҳар мэри жасади келтирилган ва хотираси ёд олинадиган жой ташкил этилган Сеул университети касалхонасида ҳат мазмунини бериб юборган.\nҲокимнинг ўлимдан олдин ёзилган хати пайшанба куни расмий қароргоҳидаги офисидаги столдан топилган.\n“Мен ҳамманинг олдида айбдорман. Ҳаётим давомида мен билан юрганларнинг барчасига раҳмат. Мен ҳар доим оилам олдида ўзимни айбдор ҳис қиламан, уларга оғриқдан бошқа ҳеч нарса беролмадим. Мени кремация қилиб, кулни ота-онамнинг қабри устида сепинг. Ҳаммангизга алвидо”, - дейилади ҳатда.\nПайшанба куни кечқурун шаҳар мэри қизи отаси ғойиб бўлганини эълон қилиб, отаси уйидан 4-5 соат олдин “васиятномага ўҳшаш ҳат қолдириб” уйдан кетганини ва телефонини ўчириб қўйганини айтди. Сеул шаҳар маъмурияти ҳам, шунингдек, Пак Вон Сун “муқаррар вазиятлар” сабабли бутун кун жадвалини бекор қилганини маълум қилди. Шундан сўнг полиция дронлар ва итларидан фойдаланган ҳолда кенг кўламли қидирув ишларини бошлади.\nОлтмиш тўрт ёшли Пак Вон Сун ярим тунда, Сеул марказидаги расмий қароргоҳи яқинидаги Пукаксан тоғида ўлик ҳолда топилган. Полиция зўравонлик ўлим белгилари йўқлигини маълум қилди ва шаҳар мэри ўлимининг аниқ сабабларини текширишни режалаштираётганини қўшимча қилди.\nДафн маросими душанба куни бўлиб ўтади, у мэрнинг дафн маросими учун махсус жадвалга мувофиқ беш кун давом этади. Одатда Жанубий Кореяда дафн маросими уч кун давом этади. Агентлик манбаларининг хабар беришича, Президент Мун Чжэ Ин Пак Вон Суннинг дафн маросимига гулчамбар жўнатишни режалаштирмоқда. Шунингдек дафн маросимига президент маъмурияти раҳбари Но Ен Мин ва президентнинг сиёсий масалалар бўйича катта котиби Кан Ни Чжун ташриф буюриши керак.\nSBS телеканали полициядаги манбаларига таяниб хабар беришича, бедарак кетган Сеул мэрининг собиқ котиби у ғойиб бўлишидан бир кун олдин унинг устидан тегажоғлик даъвоси билан судга мурожаат қилган. Қиз шаҳар мэри билан ёзишмалар шаклида далилларни тақдим этди ва ундан ташқари бошқа жабрланганлар ҳам борлигини айтди.\nРенҳап агентлиги қайд этишича, полиция ходимлари бу иш бўйича, шу жумладан судга даво берилганлиги бўйича изоҳ беришдан бош тортдилар. Жанубий Корея қонунларига кўра, шаҳар мэри вафотидан кейин иш автоматик равишда тугатилди.\nПак Вон Сун 2022 йилги сайловларда ҳукмрон Бирлашган демократик партиясидан президентликка номзод бўлиши мумкин эди.\nУ Сеул мэри сифатида 2011 йилдан бери ишлаб келган, чунки 2014 ва 2018 йилларда қайта сайланган. Унинг жорий муддати 2022 йилда тугаши керак эди.\n2021 йил апрел ойида бўлиб ўтадиган навбатдаги мэр сайловларигача Пак Вон Сун унинг ўрнини маъмурий ишлар бўйича ўринбосари Со Чон Хеп эгаллаб туради. Брифингда у шаҳар маъмурияти Пак Вон Сун белгилаган йўл ва барча кўзланган қарорларини давом эттиришни режалаштираётганини маълум қилди.


БИЗ КАТТА КУЧМИЗ - AUZ.UZ\nЎзбекистон “Адолат”СДП ташкил топганининг 26 йиллиги муносабати билан андижонда ташкил этилган“Биз катта кучмиз” шиори остидаги акция эрталаб кўчаларда “Адолат” байроғининг хилпираши билан бошланди. Жамоатчилик орасидапартия ва унинг ўз олдига қўйган мақсад ва вазифалари хусусида тарғибот ишлари олиб борилди.\nПартия фаоллари ва маҳаллий кенгаш депутатлари иштирокидаги давра суҳбатида “адолатчилар”нинг 26 йиллик фаолиятига эътибор қаратилди. Партия ғоялари асосида амалга оширилган ишлар ва сиёсий майдондаги ўрни таъкидланди. Бундан беш йил аввал атиги 6 минг нафар аъзосига эга бўлган вилоят кенгаши бугун 24 минг нафардан ортиқ ўз аъзоларига эга бўлгани унинг чин маънода катта кучга айланаётганини кўрсатади.\nАблиёр Қораев, халқ депутатлари Мархамат туман кенгаши депутати:\n-Бугун “Адолат” партияси сиёсий майдонда ўз ўрнига эга. Биргинафуқароларнинг муаммоларини ўрганиш ва ечимини топиш йўлида фаоллик кўрсатилаётганининг ўзи хайрихохларимиз сафининг кенгайишига олиб келмоқда. Амалдаги йилда ўтказиладиган Президент сайлови зиммамиздаги масъулиятни янада оширмоқда. Чунки бу жараённи қанчалик шаффофлик ва адолатлилик асосида ўтиши жамоатчилик орасида олиб борилаётган тарғибот ишлари билан боғлиқ. Бу йўлда биз депутатлар ва партия фаоллари фаоллик кўрсатишимиз зарур.\nТадбир доирасида энг фаол етакчилар, “Ёш адолатчилар” ва маҳаллий кенгаш депутатлари рағбатлантирилди.


Диарея – “беркинадиган” ва қулай фурсатни пойлайдиган касаллик | Qalampir.uz\nДиарея – “беркинадиган” ва қулай фурсатни пойлайдиган касаллик\nСаломатлик\t02 Ноябрь 2020 16:08 2046\nМураккаб иқлим шароитига эга Ўзбекистонда аҳоли, айниқса, болалар орасида юқумли ичак касалликлари, хусусан, диарея кўп учрайди. Бу ҳақида Тошкент тиббиёт академиясининг болалар юқумли касалликлари кафедраси доценти Гулнора Худойқулова сўз юритади.\n“Болалар орасида диарея (ичбуруғ) касаллиги кўп учрайди. Диареянинг бактерияли ва вирусли турлари бор. Унинг бактерияли тури сольмонеллёз, дизентерия, ичак таёқчаси, шартли патоген — микроорганизмларнинг танада мувозанати бузилиши туфайли юзага келади. Вирусли тури эса озиқ-овқат ва ҳаво орқали юқади. Бу касалликларнинг юқишига, асосан, тозалик, шахсий гигиенага етарли риоя этмаслик, сувни қайнатмай ичиш, сифатисиз озиқ-овқатларни истеъмол қилиш, мева-сабзавотларни тозалаб ювмай ейиш сабаб бўлади. Бундай ҳолларда бола ҳарорати кўтарилади, иштаҳаси йўқолиб, ҳолсизланади ва ичи кетади. Баъзи ота-оналар боладаги бу хасталикни ўз-ўзидан ўтиб кетадиган ҳолатдек қабул қилади. Лекин баъзида касаллик шунчаки вақтинчалик “беркинади” ва қулай фурсатни пойлайди”.\nМутахассис фикрича, бола организми бундай ҳолларда жуда тез сувсизланиб қолади, кўп миқдорда суюқлик йўқотиш оқибатида модда алмашинув жараёни ва бошқа аъзолар фаолияти ҳам бузилади. Биринчи галда асаб тизими ва ошқозон-ичак тракти иши зарар кўради. Диарея хавфини назар-писанд қилмасликнинг оқибати яхши эмас. Дунё статистикасига кўра, диарея билан кечадиган касалликлардан ҳар йили 5 миллион бола вафот этади. Бу касаллик, айниқса, гўдаклар ва 3 ёшгача бўлган болалар учун жуда хавфли.\n“Жаҳон соғлиқни сақлаш ташкилоти бу борада тўртта энг оддий усулни тарғиб этади. Яъни, боланинг ҳолсизланиб қолиши, кўз атрофи ва қовоқлар осилиши ва кўкариши, қорин соҳасидаги тери чимчиланса, тезда асл ҳолига қайтмаслиги, сув ичишни кескин рад этиши. Ана шундай ҳолатлар диареянинг оғир даражасини кўрсатади. Бундай вазиятда зудлик билан болани юқумли касалликлар шифохонасига етказиш лозим дейди”, мутахассис.\nГулнора Худойқулованинг айтишича, агар боланинг ахлат ранги пушти бўлса дизентерия, яшил бўлса организмда стафилокок ёки сальмонеллёз кўпаяётганини англатади. Кулранг кўпикли ахлат эса организмда ротавирус белгиси. Ахлатда ёғ ва ҳазм бўлмаган овқат қолдиқлари бўлса, болага истеъмол қилган қайсидир таоми ёқмаганини билдиради. Агар ахлат ўзига хос ранг ва ҳидли бўлса дисбактериоздан нишона бўлиши мумкин. Бундай вазиятларда болани врач кўригидан ўтказиб, касалликка аниқ ташхис қўйиб, даволаш лозим.\n27 Февраль 09:21 50783\n28 Февраль 12:08 44961\n28 Февраль 13:38 34109\n27 Февраль 16:47 22420\n28 Февраль 10:04 21193


Ўзбекистонда 2010-2016 йиллар давомида бензин ишлаб чиқарилиши 26,2 фоизга, дизель ёнилғиси ишлаб чиқарилиши эса 8,3 фоизга камайган. Шу билан бирга миллий иқтисодиётимизнинг ўсиб бориши натижасида нефть маҳсулотлари, айниқса, автобензин ва дизель ёнилғисига бўлган талаб ҳам ортмоқда. Бу ҳақда ЎзА ахборот агентлиги хабар бермоқда.\nБу маълумотлар "Ўзбекистон Республикаси аҳолисининг нефть маҳсулотлари ва табиий ҳамда суюлтирилган газга бўлган эҳтиёжларини таъминлаш" мавзусида ўтган семинар давомида келтирилди. Семинар Олий Мажлис Қуйи палатасининг Саноат, қурилиш ва савдо масалалари қўмитаси томондан ўтказилди.\nСеминарда «Ўзбекнефтгаз» тизимидаги корхоналар томонидан мамлакатимиз аҳолисининг нефть маҳсулотлари, табиий ва суюлтирилган газга бўлган эҳтиёжини таъминлаш юзасидан олиб борилаётган комплекс ишлар ҳақида маълумот берилди.\nРасмий маълумотларга кўра, "Ўзбекнефтгаз" компанияси томонидан углеводородларни олиш бўйича ишлар Устюрт, Бухоро-Хива, Ҳисор, Сурхондарё, Фарғона нефть-ҳудудларида давом этмоқда. Мамлакатимизда бугунги кунда 141 нефть ва газ кони фаолият кўрсатмоқда.\nЎзбекистон Президенти Шавкат Мирзиёев мамлакатимизни 2016 йилда ижтимоий-иқтисодий ривожлантиришнинг асосий якунлари ва 2017 йилга мўлжалланган иқтисодий дастурнинг энг муҳим устувор йўналишларига бағишланган Вазирлар Маҳкамасининг кенгайтирилган мажлисидаги маърузасида 2010-2016 йиллар мобайнида қарийб 20 миллиард долларлик капитал қўйилмалар киритилганига қарамасдан «Ўзбекнефтгаз» миллий холдинг компанияси томонидан суюқ углеводород ва табиий газ қазиб олиш ҳажми камайгани, хом ашё импорти 1,3 баробар кўпайгани, берилган топшириқлар ўз вақтида бажарилиши билан боғлиқ ишлар етарли даражада эмаслиги кўрсатиб ўтилган эди.\nбензин дизель ёнилғиси


ЭКОНОМО ЛЕТАРГИК ЭНЦЕФАЛИТИ » Тиббий психология – Расмий сайт\nЯнгиликлар » Энциклопедия » ЭКОНОМО ЛЕТАРГИК ЭНЦЕФАЛИТИ\nТарихи. Касаллик эпидемияси 1915 йили Варден қалъасини ҳимоя қилаётган француз аскарлари орасида тарқалган. Жанг майдонидаги аскарлар хандақларда ухлаб қолишаверган. Аскарлар орасида бу ҳолат оммавий тарзда кузатилганлиги учун "Душманлар кимёвий қурол ишлатишган бўлса керак" деган хаёлга боришган. 1917 йили венгриялик невролог Экономо бу касалликни чуқур ўргана бошлайди. Экономо ушбу касалликда бош миянинг зарарланиши, летаргия кузатилиши ва унинг эпидемик тарзда учрашига эътибор қаратади. У шундай деб ёзади: «Аскарлардаги бу ҳолат кимёвий восита туфайли эмас, балки қандайдир инфекция сабабли ривожланган». Ўша даврдан буён бу касаллик Экономо летаргик энцефалити деб атаб келинмоқда. 1915 йили бошланган эпидемия Европа давлатлари, Украина ва Россиянинг ғарбий чегараларини қамраб олади. Касаллик эпидемияси АҚШ да ҳам кузатилади. Бир қанча давлатларни эгаллаган ушбу летаргик энцефалитнинг эпидемик тарзда учраши 1927 йилгача давом этади. Кейинчалик касаллик спорадик тарзда учрай бошлайди. Ҳозирда бу касаллик классик кўринишда деярли учрамайди.\nЭтиологияси. Касалликни чақирувчи вирус аниқланмай қолган. Касалланиш, асосан, кеч куз ва қиш ойларига тўғри келади. Касаллик ҳаво-томчи йўли орқали юқади. Касалликнинг яширин даври 14 кунгача давом этади.\nПатоморфологияси. Асосан, экстрапирамидал ядролар, таламус, гипоталамик соҳа ва мия устуни зарарланади. Ушбу тўқималарда турли даражадаги дегенератив ўзгаришлар ривожланади.\nКлиникаси. Касаллик ўткир бошланади. Тана ҳарорати 39–40°С га кўтарилади. Юқори нафас йўлларида ўткир респиратор инфекцияга хос симптомлар, яъни бош оғриқ, ҳолсизлик, уйқучанлик, кўнгил айниш ва қусиш пайдо бўлади. Мушаклар тортишиб, оғрий бошлайди. Тана ҳарорати 2 ҳафта мобайнида юқори даражада сақланиб туради.\nКасалликнинг ўткир давридаёқ бу касаллик учун жуда хос бўлган чуқур ва узоқ давом этувчи уйқучанлик бошланади. Бу ҳолат летаргия деб аталади. Беморни туртиб уйғотишса, у тез уйғонади. Аммо орадан бир дақиқа ўтмасдан у яна ухлаб қолади. Бемор уйғонган тақдирда ҳам кўзини тўла очмай карахт ҳолатда бўлади. Беморни ёнбош ётқизса ҳам, ўтқизиб қўйса ҳам, ҳатто тик ушлаб турса ҳам ухлаб қолаверади. Беморни уйғотмаса, у ҳафталаб ухлайди. Шу боис "летаргия" атамаси касаллик номида ҳам акс этган. Летаргия касалликнинг ўткир даври учун хос. Баъзида, аксинча, бедорлик кузатилади, яъни бемор кундузи ҳам, кечаси ҳам ухлай олмайди.\nКасалликнинг ўткир даври учун хос бўлган яна бир симптом – бу диплопия. Диплопия кўзни ҳаракатлантирувчи нерв ядролари зарарланиши натижасида пайдо бўлади. Диплопия билан биргаликда, иккала кўзда ҳам ярим птоз ҳолати, кўз ҳаракатларининг чегараланиши, конвергенция ва аккомадациянинг бузилиши кузатилади.\nҚорачиқларнинг аккомадация ва конвергенцияга реакциясининг йўқолиб, ёругликка эса сақланиб қолиши эпидемик энцефалит учун жуда хосдир. Бу симптомлар мажмуаси Аржил-Робертсоннинг тескари симптоми деб аталади. Экономо энцефалити учун летаргия нақадар хос бўлса, ушбу симптом ҳам шу қадар хосдир.\nВегетатив бузилишлар ҳам касалликнинг ўткир даври учун ажралмас симптомлардан биридир. Гиперсаливация, кучли даражада терлаш ва теридан ёғнинг кўп ажралиб чиқиши деярли доимо кузатиладиган вегетатив бузилишлардан ҳисобланади. Оғиздан сўлак шу даражада кўп ажралиб чиқадики, бемор кечаю кундуз оғзига сочиқ тутиб ўтиради. Ҳатто ёстиқ ҳам оғиздан тинмай оқаётган сўлакка бўкиб кетади.\nЭнцефалитнинг ўткир давридаёқ мушаклар тонуси пластик тарзда ошади, олигокинезия ва брадикинезия белгилари пайдо бўлади. Бироқ фалажликлар кузатилмайди. Бемор биров ёрдамида ёки ўзи мустақил равишда хонада юриши мумкин. Психомотор қўзғалишлар хос эмас. Руҳий бузилишлар енгил астено-вегетатив бузилишлар кўринишида намоён бўлади.\nКасалликнинг ўткир даври ўтгач, унинг сурункали даври бошланади. Экономо энцефалитининг сурункали даври учун классик тарзда намоён бўлувчи паркинсонизм синдроми хос. Амимия, олигокинезия, брадикинезия, мушакларда пластик гипертонус, пропульсия, латеропульсия ва ретропульсия каби бир қатор симптомлар вужудга келади. Касалликнинг бу даври йиллаб давом этади.\nБугунги кунда эпидемик энцефалит енгилроқ ва атипик тарзда кечади. Аввалига беморда ЎРИ белгилари кузатилади. ЎРИ фонида ортиқча уйқучанлик, диплопия, вегетатив-вестибуляр бузилишлар пайдо бўлади. Летаргия, кучли гиперсаливация, паркинсонизм каби оғир неврологик бузилишлар кузатилмайди.\nКечиши ва прогноз. Касаллик, одатда, бир неча ойдан бир неча йилгача давом этади. Ўткир даври 1 ҳафтадан 4 ойгача чўзилади ва бу даврда 30 % бемор вафот этади. Асоратлари – оғир паркинсонизм ва руҳий бузилишлар. Энцефалитнинг сурункали даврида бемор қўшимча равишда пайдо бўлган инфекциялардан вафот этади.\nДаволаш. Махсус даволаш усуллари йўқ. Асосан, симптоматик даволаш муолажалари ўтказилади. Касалликнинг сурункали даврида даволаш худди паркинсонизмни даволаш усуллари каби олиб борилади.\nҚўшилган: 18:51 / 15-04-2021 Ўқилди: 52


Атеросклероз нима ва қандай олди олинади?\nLifestyle 20:15 / 26.07.2019 26200\nҲар йили текширувлардан ўтиб турмаслик ушбу хавфли касаллик жуда кеч аниқланишига олиб келади.\nҚон томирлари (артериялар) тананинг барча қисмларига кислород ва озуқа моддалар етказиб беради. Баъзида томирларда ёғ тўпланишлари — тошмалар пайдо бўлади. Улар туфайли томирлар торайиб боради, қаттиқлашади, органларга қон ва кислород етказиб бериш қийинлашади. Атеросклероз касаллиги айнан шунинг ўзидир.\nАтеросклероз қандай аниқланади?\nАксарият кишилар аломатлар кўриниш бермагани сабабли касалликдан бехабар бўлишади. Атеросклерозни илк босқичларда мустақил аниқлашнинг асло иложи йўқ. Ҳеч бўлмаганда йилда бир марта организмни тўлиқ текширувлардан ўтказиб турмаслик оқибатида касаллик оғир даражага етиши ва ёғ қатламлари қон айланишини тўсиб қўйгандагина ундан бохабар бўлиш мумкин.\nЎрта ва оғир даражадаги атеросклероз аломатлари айнан қайси томирлар зарар кўрганига қараб фарқланади. Шифокорларнинг сўзларига кўра, тез-тез учраб турувчи ушбу хасталик бирданига бир неча орган қон томирларига таъсир қилади.\nЮрак қон томирларида\nКўкрак қафасида босим ва ноқулайликни сезиш мумкин. Оғриқ орқа томон, бўйин, елка, қўл ва тирсакларга ўтиши ҳам кўп кузатилади. Яна шунингдек нафас қисиши, аритмия (юрак уриши тезлашиши), уйқусизлик ва кучли чарчоқ ҳисси ҳам пайдо бўлади.\nБош мия томирларида\nАсосий аломатлари — тўсатдан қотиб қолиш ёки қўл- оёқларда ҳолсизлик, нутқ чалкашиши, яъни, тушунарсиз гап-сўз, вақтинча кўриш қобилияти сустлашиши, бош айланиши, юрганда ноаниқ қадам ташлаш, кучли бош оғриғи, ҳушдан кетиш.\nОрганизмнинг бу қисмларидаги артериялар қисқарса, асосан ҳаракат давомида оғриқ ва увишиш кузатилади.\nБуйрак артерияларидаги ёғ тошмалари буйрак етишмовчилиги ривожланишига олиб келиши мумкин. Унинг асосий белгилари: кучсизлик, иштаҳа йўқолиши, кўнгил айниши, жуда тез ёки кам сийиш, қўл-оёқларда шиш, фикрни жамлаш билан муаммолар, тери қичишиши.\nАтеросклероз сабаблари нима?\nХасталик болаликдаёқ пайдо бўлиши мумкин. Сабаби айнан аниқланмаган. Одатда бу эндотелийга - артериянинг ички қатламига зарар етказиш натижасида юзага келади.\nТомирларга қуйидагилар зарар етказиши мумкин:\nхолестерин ёки триглицеридлар даражаси ошиши;\nдиабетнинг биринчи тоифаси;\nвазн ортиши, семириш;\nжисмоний машқлар билан шуғулланиш.\nАтеросклероз нимаси билан хавфли?\nКасаллик бир неча асоратларга эга бўлиб, соғлиқ ва ҳаётга таҳдид солади.\nАгар юракка борувчи артериялар торайса, қон оқими секинлашиб кетади. Бу юрак ишемик касаллиги ва стенокардиясига олиб келади. Баъзида миокард инфаркти ва ўлим билан ҳам якунланиши мумкин.\nМияга қон етказувчи томирларнинг торайиши инсультга сабаб бўлади.\nҚўл ёки оёқ артерияларидаги тиқилишлар томир тортишишига, мушак оғриғи ва баъзи ҳолатларда гангренага олиб келади.\nАтеросклероз томир деворида аневризмани (бир ерда кенгайиш) келтириб чиқариши мумкин. Бу эса ички қон кетиши бошланиши ва қайталанишига сабаб бўлади.\nҚачон шифокорга мурожаат қилиш керак?\nЮқоридаги аломатлардан бирини сезишингиз биланоқ.\nАввало терапевт қабулида бўлинг. У сизни текшириб, касалликка айнан қайси артериялар сабаб бўлганига қараб тор мутахассисга юборади. Юрак томирларининг атеросклерозини кардиолог ва кардиожарроҳ, мия соҳасида невропатолог, қўл-оёқларда ангиолог ёки қон томир жарроҳи, буйракни нефролог кўздан кечиради.\nАтеросклероз қандай даволанади?\nБу атеросклерознинг ривожланишини секинлаштириши ва беморнинг ўзини ҳис қилишини яхшилаши мумкин.\nТурмуш тарзини ўзгартириш\nАввало, шифокор сизга режим тайинлайди ва ёмон одатлардан воз кечишни маслаҳат беради. Масалан:\nАгар чекаётган бўлсангиз, чекишни ташланг.\nХолестеринни пасайтириш учун соғлом овқатланинг. Ёғ, туз ва шакарга бой бўлган овқатлардан сақланишга ҳаракат қилинг. Сабзавот ва мевалардан кўп истеъмол қилинг.\nФаол бўлинг. Мутахассислар кунига камида 2,5 соат вақтни жисмоний бандликка сарфлашни маслаҳат беришади. Масалан, велосипед минишингиз, пиёда юришингиз ва ҳафтада икки марта спорт машқларини бажаришингиз мумкин.\nТана массаси индексида (БМИ) 18,5 дан 24,9гача оптимал вазнни сақланг.\nВақтида олди олинган касалликдан даволаниш ҳам шарт эмас.\nДори-дармон қабул қилиш\nАгар юқоридаги каби ҳаёт тарзидаги одатларни ўзгартириш ёрдам бермаса, дорилар қабул қилишни бошлаш мумкин.\nШифокорларнинг тавсияларига кўра, ҳозирги кунда атеросклерозни даволаш учун атероген липопротеинларнинг пайдо бўлишига тўсқинлик қилувчи, ичакда холестерин сўрилишини тўхтатувчи, липид метаболизм физиологик жиҳатдан яхшиловчи, ангиопротекторлар ва бошқа дори воситалари танланмоқда. Аммо фақатгина шифокорнинг қатъий назорати остида.\nАгар беморда артерия тиқилиб қолиши жиддийлашса, операция қилинади. Амалиёт томир деворларидан ёғ қатламларини олиб ташлаш ва қон оқимини тиклашга ёрдам беради.\nАтеросклерознинг олдини олиш мумкинми?\nЮз фоиз ҳимоя қилиш имконсиз бўлса ҳам, баъзи хавф омилларини назорат қилиш мумкин.\nЮқорида атеросклерозни даволаш учун турмуш тарзини ўзгартириш бўйича тавсиялар бердик. Улар касалликнинг олдини олишни истаганлар учун ҳам қўл келади.\n23:55 / 07.12.2019 410


Озишни истаганлар учун тунда истеъмол қилиш тавсия этиладиган маҳсулотлар 15-09-2021, 17:10 | Zamin.uz\n10:00 / 08.09.2021\nОзишни истаганлар учун тунда истеъмол қилиш тавсия этиладиган маҳсулотлар\nОзишни хоҳлаганлар кечки 18:00 дан кейин овқат емаслиги керак, деган умумий қоида мавжуд. Аммо бу шунчаки афсона. Аслида вазн ташлашда кечалари тановул қилиш мумкин бўлган маҳсулотлар бор. Улар билан қуйида танишиб чиқиш мумкин.\nКефир, сузма, творог, табиий йогурт — ҳаммаси оқсил манбалари бўлиб, улар танада яхши сўрилади, танани зўриқтирмайди ва ортиқча ёғ сақламайди. Улар вазн йўқотишга ёрдам берадиган ажойиб тунги маҳсулотдир. Асосий қоида шундаки, бу маҳсулотларнинг барчаси бироз шўр бўлиши керак!\nИлиқ сут нафақат оқсилни, балки триптофанни ҳам ўз ичига олади. Бу организмни тинчлантиради ва уйқучанликни келтириб чиқаради. Инсон қанчалик яхши ухласа, эртаси куни энергия захираларини ширинлик ва ёғли маҳсулотлар билан тўлдириш хавфи камаяди.\nОртиқча килограммни йўқотиш учун тухумни нафақат нонушта учун, балки кечаси ҳам истеъмол қилиш керак. Шунингдек, соғлом оқсил манбаси. Энг яхшиси қайнатилган тухум ёки помидор ва исмалоқ билан пиширилган тухумли омлет тановул қилиш тавсия этилади.\nТовуқ ёки курка гўшти метаболизмни яхши даражада ушлаб туради ва уйқуга халақит бермайди. Шунингдек, А, E, B витамин ва минералларнинг тўлиқ тўпламидир. Парранда гўштида углеводлар деярли йўқ, шунинг учун у вазн йўқотиш учун кечаси истемол қилиш мумкин бўлган маҳсулотлар рўйхатига киритилган.\nБалиқнинг ёғи жуда кам, лекин фойдали оқсили мавжуд. Вазн камайтириш учун кечаси ёғи кам балиқларни тановул қилиш тавсия этилади.\nҚовурилгандан сўнг сабзавотларда клетчатка осонроқ сўрилади. Кечки овқат учун сабзавотларни қайнатиш, қовуриш ёки пишириш мумкин. Улар мукаммал ҳазм қилинади ва ичакдан токсинларни олиб ташлайди. Сабзавот истеъмол қилишда асосий қоида шуки, уларни ёғсиз пишириш ва иложи борича озроқ тузлаш лозим.\nКилограмм камайтиришнинг яна бир самарали усули — ухлашдан олдин резавор меваларни истеъмол қилиш. Бир стакан қулупнай ёки малина таркиби 70 калориядан ошмайди ва кўп миқдорда витамин ва антиоксидантлар мавжуд. Бундан ташқари, улар ичак фаолиятини рағбатлантиради. “Замин” янгиликларини “Telegram”да кузатиб боринг\nЯнгиликлар » Ҳаёт тарзи » Озишни истаганлар учун тунда истеъмол қилиш тавсия этиладиган маҳсулотлар


Хивчинсимон, кулранг пояли ярим бутача, баландлиги 30–60 см. Барглари ажинли, тухумсимон, тўмтоқ, бутун, узунлиги 1,5–2 см. Гуллари биттадан гулолди баргларининг қўлтиғида ўрнашган, сийрак тўпгул ҳосил қилади. Косачаси 2–3,5 мм узунликда, 2 паллали бўртмаси бор. Гултожи сариқ, қалин тукли, узунлиги 18–23 мм, ташқи томони қўнғир-тўқ қизил рангли. Ёнғоқчаси тукли.\nҚашқадарё ва Сурхондарё вилоятлари: Ҳисор тизмасининг ғарбий тармоқлари, Бойсун тоғлари, Кўҳитанг ва Боботоғда тарқалган.\nОла жинсларда ўсади.\nКўҳитангда 500 га яқин тупи борлиги аниқланган.\nОла жинсли ерларнинг қисқариши ва кўп миқдорда чорва боқилиши туфайли қисқариб кетган.


Бу қизиқ\t09 Июль 13:53 12912\nЭртага, 10 июль куни Ўзбекистонда ҳарорат тушиб, ҳаво булутли бўлиши кутилмоқда. Гидрометеорология хизмати маркази эртага, 10 июль куни Ўзбекистонда кузатиладиган об-ҳаво ҳақида маълумот берди.\nТошкент шаҳрида ҳаво бироз булутли бўлади, вақти-вақти билан ўзгариб туради, ёғингарчилик кутилмайди. Шамол ғарбдан 5-10 м/с тезликда эсади, 12-17 м/с гача кучайиши мумкин. Ҳарорат кечаси 23-25°, кундузи 34-36° бўлади.\nҚорақалпоғистон Республикаси ва Хоразм вилоятида ҳаво бироз булутли бўлади, баъзи жойларда ўзгариб туради, ёғингарчилик кутилмайди. Шамол ғарбдан 7-12 м/с тезликда эсади, баъзи жойларда 15-20 м/с гача кучаяди, баъзи жойларда чангли бўрон билан 25-30 м/с гача кучайиши мумкин. Ҳарорат кечаси 18-23°, кундузи 28-33° бўлади.\nБухоро ва Навоий вилоятларида ҳаво бироз булутли бўлади, баъзи жойларда ўзгариб туради, ёғингарчилик кутилмайди. Шамол ғарбдан 7-12 м/с тезликда эсади, баъзи жойларда 15-20 м/с гача кучаяди, баъзи жойларда чангли бўрон билан 25-30 м/с гача кучайиши мумкин. Ҳарорат кечаси 20-25°, кундузи 32-37° бўлади.\nТошкент, Самарқанд, Жиззах, Сирдарё вилоятларида ҳаво бироз булутли бўлади, баъзи жойларда ўзгариб туради, ёғингарчилик кутилмайди. Шамол ғарбдан 7-12 м/с тезликда эсади, баъзи жойларда 15-20 м/с гача кучаяди, баъзи жойларда чангли бўрон билан 25-30 м/с гача кучайиши мумкин. Ҳарорат кечаси 20-25°, кундузи 32-37° бўлади.\nҚашқадарё ва Сурхондарё вилоятларида ҳаво бироз булутли бўлади, баъзи жойларда Шамол ғарбдан 7-12 м/с тезликда эсади, баъзи жойларда 15-20 м/с гача кучаяди, баъзи жойларда чангли бўрон билан 25-30 м/с гача кучайиши мумкин. Ҳарорат кечаси 22-27°, кундузи 35-40° бўлади.\nАндижон, Наманган, Фарғона вилоятларида ҳаво бироз булутли бўлади, баъзи жойларда ўзгариб туради, ёғингарчилик кутилмайди. Шамол ғарбдан 7-12 м/с тезликда эсади, баъзи жойларда 15-20 м/с гача кучаяди, баъзи жойларда чангли бўрон билан 25-30 м/с гача кучайиши мумкин. Ҳарорат кечаси 22-27°, кундузи 33-38° бўлади.\nРеспубликанинг тоғли ҳудудларида ҳаво бироз булутли бўлади, баъзи жойларда ўзгариб туради, баъзи жойларда қисқа муддатли ёмғир ёғиши, момақалдироқ бўлиши мумкин. Шамол ғарбдан 7-12 м/с тезликда эсади, баъзи жойларда 15-20 м/с гача кучаяди, баъзида 25-30 м/с гача кучайиши мумкин. Ҳарорат кечаси 16-21°, кундузи 21-26° бўлади.\n29 Июль 11:10 41392\nҚибрайда 24 яшар йигит беш кишини ваҳшийларча ўлдирди\n30 Июль 08:27 39677\n28 Июль 09:32 31896\n6 ойда қанча одам Ўзбекистондан бутунлай бош олиб кетгани маълум бўлди\n28 Июль 12:31 28173\nФарғона ҳокими Хайрулло Бозоров операция қилинди\n28 Июль 13:55 24131


Ўзбекистон элчиси Португалия президентига ишонч ёрлиқларини топширди – Газета.uz\nЎзбекистоннинг Франциядаги элчиси Сардор Рустамбоев бир вақтнинг ўзида Португалияда ҳам элчи этиб тайинланди. 20 июль куни у Португалия президентига ишонч ёрлиғини топширди.\n21 июл 2020, 14:21 Сиёсат\n20 июль куни Ўзбекистоннинг Лиссабондаги элчиси Сардор Рустамбоев Португалия президенти Марсело Ребело де Соузага ишонч ёрлиқларини топширди, дея хабар берди «Дунё» ахборот агентлиги.\nЭслатиб ўтамиз, Сардор Рустамбоев шунингдек, Ўзбекистоннинг Франциядаги элчиси ҳисобланади. У 2018 йил сентябрь ойида Франция президенти Эммануэл Макронга ишонч ёрлиқларини тақдим этган. У бир вақтнинг ўзида Португалия элчиси вазифасини ҳам бажаради.\n«Марсело Ребело де Соуса 2019 йил апрель ойида Пекиндаги „Бир камар, бир йўл“ саммити доирасида Ўзбекистон Президенти билан учрашувини самимият билан қайд этди ва давлатимиз раҳбарига чуқур ҳурмат ва эзгу тилакларини изҳор этди», — дейилади хабарда.\nТомонлар икки томонлама ҳамкорликнинг кун тартиби ва минтақавий ҳамда халқаро тузилмалар доирасидаги ҳамкорлик масалалари юзасидан фикр алмашишди. Португалия раҳбари ўзаро манфаатли шерикликни мустаҳкамлаш тарафдори, деб ёзади агентлик.


Коронавирусга чалинган Трамп касалхонани вақтинчалик тарк этиб, омма олдига чиқди (видео) - Zamin.uz\n14:00 / 05.10.2020\nКоронавирусга чалинган Трамп касалхонани вақтинчалик тарк этиб, омма олдига чиқди (видео)\nАввалроқ COVID-19 коронавирус инфекцияси билан касалхонага ётқизилган АҚШ президенти Дональд Трамп ўз тарафдорлари билан учрашиш учун бироз вақтга шифохонани тарк этди. Бу ҳақда CNN телеканалига таяниб, «РБК» хабар бермоқда.\nҚайд этилишича, Трампнинг кортежи тўпланганлар ёнидан ўтган, сўнг касалхонага қайтган. АҚШ президенти автомобилдан тушмаган, фақат автомобиль ойнасидан қараб тўпланганларга қўл силкитган. Трамп ва унга машинада ҳамроҳлик қилаётганлар ҳимоя ниқобида бўлган.\nЎз Twitter’ида Америка етакчиси ўзи даволанаётган Уолтер Рид номидаги миллий ҳарбий тиббиёт маркази (Мэриленд штати, Бетесда шаҳрида жойлашган) яқинида тўпланганларга миннатдорчилик изҳор қилган. Шунингдек, бошқа бир твитида коронавирус ҳақида кўп нарсаларни билиб олгани ҳақида ҳам ёзган.\nАввалроқ Буюк Британия бош вазири Борис Жонсон коронавирусга чалинган Трампга маслаҳат берган эди.\nЭслатиб ўтамиз, Дональд Трамп ва унинг рафиқаси Меланияда 2 октябрь куни коронавирусга топширган тест жавоби ижобий чиққан. Бундан аввал Трампнинг маслаҳатчиси Ҳоуп Хиксда COVID-19 аниқланган, шу сабабли президент оиласи билан биргаликда Оқ уйда изоляция қилинганди. Трампнинг касаллиги тасдиқлангандан сўнг у Уолтер Рид номидаги ҳарбий тиббиёт марказига ётқизилган.\nКоронавирусга чалинган Дональд Трампнинг аҳволи ҳақида маълумот берилди\n3-10-2020, 14:50, Дунё\nТрамп ўз туғилган кунида ишламасликка қарор қилди\n14-06-2018, 10:04, Дунё\nТрамп ўз штабидаги "жосус" ҳақида айтди\n30-05-2018, 15:56, Дунё\n«35 баробарга». Трамп ИШИД жангарилари ҳақида янги баёнот билан чиқди\n28-12-2017, 09:44, Дунё


«Twitter» ижтимоий тармоғи 12 йилдан буён биринчи марта IV чоракни даромад билан якунлади\n«Twitter» ижтимоий тармоғи 12 йилдан буён...\n09.02.2018 15:26 0 119\nСоф фойда 91 миллион долларни ташкил этди.\n2006 йилда ишга туширилган «Twitter» ижтимоий тармоғи 2017 йилнинг IV чорагида сўнгги 12 йилдан буён биринчи бор даромад кўрди. Аниқроқ айтадиган бўлсак, соф фойда 91 миллион долларни ташкил этди, деб хабар берди «ITC.ua».\n2016 йилнинг IV чорагидаги сервис 167,1 миллион доллар зарар кўрганди.\nКомпаниянинг сўнгги уч ойдаги даромади 735 миллион долларни ташкил этган, бу таҳлилчилар томонидан башорат қилинган кўрсатгичлардан (686,4 миллион доллар) ҳам юқори.\nКомпания бир йил давомида 2,4 миллиард даромад кўрган, бу эса бир йил олдинги натижаларга кўра 3 фоизга кам. Бутун йил ҳисоби бўйича компания 108 миллион доллар зарар кўрган. Шундай экан, биргина чоракда фойда кўриш бутун йилни қопламайди.\nМазкур ижтимоий тармоқдан ўтган йили ҳар ойда 330 миллион киши фойдаланган, бу ундан олдинги йилга қараганда 4 фоизга паст демакдир.\nШунингдек, компаниянинг реклама савдоси орқасидан кўраётган даромади 7 фоизга ўсган. NASDAQ савдо биржасининг очилиши билан унинг акциялари 20 фоизга қимматлашган. Сўнгги йил ичида «Twitter» акциялари қиймати деярли 50 фоизга ўсган.\nСиёсат 06/04, 14:08\nТуркия Президентининг «Twitter» саҳифаси энди русча ҳам «гапиради»


O‘zLiDeP ёш спортчиларни тақдирлади | O'zLiDeP\nO‘zLiDeP ёш спортчиларни тақдирлади\nO‘zLiDeP Ангрен шаҳар Кенгаши томонидан тумандаги 42-умумтаълим мактабида уюшмаган ёшлар ўртасида “Спорт – соғлиқ гарови” шиори остида спорт мусобақаси ўтказилди. Унда иштирокчилар спортнинг шашка, шахмат, теннис ва бошқа турлари бўйича ўзаро баҳс олиб боришди.\nТадбирда мамлакатимизда ёш авлодни жисмонан соғлом, маънан етук ва юксак интеллектуал салоҳиятли инсонлар этиб тарбиялаш, уларнинг замонавий билим олиши, касб-ҳунар эгаллаши учун зарур шароитлар яратишга алоҳида эътибор қаратилаётгани алоҳида таъкидланди.\n– Мамлакатимизда эртамиз давомчилари учун кенг имкониятлар эшиги очилган, – дейди O‘zLiDeP Ангрен шаҳар Кенгаши аппарат раҳбари М.Нарбаева. – Уларнинг саломатлиги, баркамол бўлиб вояга етиши, иш билан таъминланиши, бахту-саодати ҳамиша давлатимиз эътиборида. O’zLiDeP ҳам мазкур умуммиллий ишда фаол иштирок этмоқда.\nТадбир сўнггида ғолиб ва совриндорларга O‘zLiDeP Тошкент вилоят Кенгаши ҳамда “Шахлия” МЧЖ томонидан эсдалик совғалари топширилди.


Абдураҳмон Пиримқулов. Поктийнат устоз - www.ziyouz.uz\nБош саҳифа Илм ва фанАдабиётАбдураҳмон Пиримқулов. Поктийнат устоз\nЎзбекистон Республикаси фан арбоби, филология фанлари доктори, профессор Абдурашид Абдуғафуровни эслаганда беихтиёр ҳазрат Алишер Навоийнинг поклик, ҳалоллик ҳақидаги машҳур қитъаси ёдга тушади:\nЮз мушкул ўлса, йўқса, минг оллингда ҳар замон.\nЮз саҳфа бир қалам бирла котиб қилур рақам,\nМинг қўйни бир асо била ҳар ён сурур шубон.\nДарҳақиқат, эътиқоди, ҳаётий аъмоли билан Абдурашид Абдуғафуров ушбу қитъада таърифланган “тузлук” — тўғрилик, ҳалолликни умр мазмуни деб билган инсон эди. У кишининг манбашунослик, матншунослик, Алишер Навоийдан тортиб Юсуф Сарёмийгача бўлган мумтоз шоирларнинг адабий фаолияти, бадиий маҳорати хусусидаги монографик тадқиқот ва мақолалари, беистисно, ХХ асрнинг иккинчи ярми ва истиқлол даври ўзбек адабиётшунослигининг ёрқин саҳифалари бўлиб қолди. Домланинг навоийшуносликка қўшган ҳиссаси алоҳида эҳтиромга лойиқ. Зеро, олимнинг “Хамса” таркибидаги ҳикоятлар таҳлили ёки куллиётга оид жумбоқлар, илк девоннинг яратилиши, чор девон мундарижасидан четда қолган ғазаллар, шоир ижодий эволюциясининг нозик қирралари, баъзи ғазалларга назира ва тахмис боғлаш анъанасининг Қўқон ва Хоразмда қизғин давом этгани, шунингдек, гениал шоир шеъриятининг форс-тожик адабиётига таъсири каби муаммоларга бағишланган мақолалари давримиз навоийшунослигининг қимматли саҳифаларига киради.\nХолислик ва ҳақгўйлик А.Абдуғафуров илмий меросининг негизини ташкил этар эди. Устоз мумтоз адабий омилларни чуқур таҳлил қиларди. Муҳим адабий ҳодисани тарихий-ижтимоий муҳит ва долзарб назарий муаммо аспектида текширар, муайян давр адабий муҳитида жиддий ўрин тутган муқобил асар билан қиёслар ва ҳар қандай асарни тадқиқ этганда, миллий мафкура тамойилларига асосланар, айниқса, тадқиқот марказида ҳазрат Навоий турганлигини чуқур ҳис қилган ҳолда қалам тебратарди. Бошқа олимларнинг тадқиқотларига баҳо беришда ҳам худди шу мезондан келиб чиқиб мулоҳаза юритарди. Бирор мақола ёзсам, одатда, маълум муддат домлага кўрсатолмай юрардим. У кишининг “бўлади” ёки “бўлибди”, деганлари биз учун катта баҳо эди. Устоз қанчалик қаттиққўл бўлмасин, ўзаро суҳбатларда даврага алоҳида файз бағишлаб, иштирокчиларга табассум улашиб ўтирарди, ҳазил-мутойибани хуш кўрарди, айниқса, ҳаётий латифалар айтиб, суҳбат орасида қойилмақом лутф қиладиган одатлари бор эди.\nДомланинг расмий шогирдлари унчалик кўп эмасди. Ҳар ҳолда у киши билан ишлаш ёш тадқиқотчидан катта журъат талаб этиларди. Дарвоқе, Сидқий Хондайлиқий ижоди бўйича номзодлик иши ёқлаган Рамида Жавҳарова: “Домла билан ишлаш учун сув келса симириш, тош келса кемириш керак”, дерди.\nДомланинг Бобур лирикаси, айниқса, унинг жаҳонда бирор-бир тахт ҳукмдорида учрамайдиган сирли қобилият, улуғвор сиймоси, астойдил илтижо орқали ўғлининг дардини ўзига “кўчириши”, онгли равишда Ҳумоюн учун жонини тасаддуқ этиши ҳақидаги нисбатан ихчам, аммо теран мазмунли мақолалари истиқлол даври бобуршунослигининг ютуқлари сирасидандир. Ўрни келганда таъкидлаб ўтишни хоҳлардикки, Абдурашид ака “Бобур лирикаси” сарлавҳаси остида бир эмас, икки мақола эълон қилган. Бири таҳлил назокати ила кенг қамровга эга бўлса, иккинчиси шоир девони учун кириш сўз сифатида ёзилган. Бири иккинчисини тўлдириб келади. Домла бирини олимлар, иккинчисини эса кенг китобхонларга мўлжаллаган.\nУстознинг шахсиятини эслаганимда, бир ҳаётий воқеа ёдимга тушади.\nДомла “Бобур девони”ни нашрга тайёрлаган, китоб 1994 йили “Фан” нашриётида 50 минг нусхада чоп этилганди. Қалам ҳақи ҳисобидан домлага юзтача китоб беришгани ёдимда. Кейинчалик нашриёт директори фондда қолган нусхаларни ҳам домлага бериб юборган экан. Домла ихтиёридаги мингтадан ортиқ китобни менга топшираётиб тайинладилар: “Аълочи ўқувчиларингизга, айниқса, ётоқхонада турадиган талабаларга бепул тарқатинг”.\nУстоз билан охирги суҳбатимиз ҳам ҳеч эсимдан чиқмайди. 2003 йил бошларида домланинг ҳузурига бориб, институтимиз жамоаси Ғафур Ғулом таваллудининг 100 йиллигини нишонлашга ҳозирлик кўраётганини, атоқли адиб ижоди ҳақидаги маърузалар тўплами чоп этилишини айтдим. Бу бежиз эмасди. Чунки академик шоир Абдурашид аканинг устози бўлганини, чамаси 60-йилларда шу инсон раҳбарлигида номзодлик иши ёқлаганини билардим. У киши устози ҳақида сўзлаганда доимо Ғафур ака, деб эслаганининг гувоҳи бўлганман. Хуллас, домланинг мақоласини “Ғафур Ғулом ва давримиз” (2003) номли тўпламга киритдик. Тўплам кириш сўздан кейин Абдурашид аканинг “Ғафур Ғулом – адабиётшунос” сарлавҳали мақоласи билан очилади. Ўша учрашув биз учун сўнгги дийдорлашув бўлди. Домла 74 ёшда боқий дунёга рихлат қилдилар. Устоздан яхши ном, бой илмий мерос ва ҳаммамиз учун ибрат бўладиган инсоний фазилатлар қолди.\n← Аввалги Аввалги Эркин Воҳидов. Янги авлод овози (1980)\nКейинги → Кейинги: Наим Каримов. ХХ асрнинг энг яхши асарлари


HP Envy Curved AIO 34 моноблоки Intel Kaby Lake процессорида ишлайди - Terabayt.Uz\nHP компанияси 2015 йилда Envy Curved All-In-One моноблок компьютерини тақдим қилган эди. Орадан бир йилдан кўпроқ вақт ўтиб фирма Intel Kaby Lake процессорида ишлайдиган мазкур моноблокнинг иккинчи авлодини омма эътиборига ҳавола қилди.\nHP Envy Curved AIO 34 моноблоки ташқи томондан компьютердан кўра телевизорга ўхшаб кетади. Модель подставкаси овоз карнайи вазифасини бажаради, унга 4 та Bang & Olufsen динамиклари созланган.\nМоноблок 16 Гб оператив хотира, 1 ТБ доимий хотира ва AMD Radeon RX 460 (4 ГБли) видеокарта билан жиҳозланган. Gigabit Ethernet, Wi-Fi 802.11ac ва Bluetooth 4 интерфейслари, HDMI, тўртта USB 3.0 порти ва битта USB 3.1 Type C слотига эга. Унга 34 дюймли аниқлиги 3440 x 1440 пиксель бўлган қайирма экран ўрнатилган.\nМоноблок февраль ойида АҚШда сотувга чиқади. Нархи 1730 доллар.\n#HP Envy Curved AIO #Intel #Intel Kaby Lake #Kaby Lake #моноблок #процессор


Китобнинг эски, янгиси бўладими? — Ishonch Gazetasi\nКитобнинг эски, янгиси бўладими?\n— Эски китобларни энди нима ҳам қиламан, — деди у хижолатомуз.\nБу гапни эшитиб ўйланиб қолдим: Хўш, китобнинг эскиси ёки янгиси бўладими? Уни ким белгилайди? У чоп этилган, ёзилган даврига қараб белгиланадими? Унда тарихий-маънавий меросни кўр-кўрона рад этган бўламиз-ку?! Форобий, Беруний, Ибн Сино, Румий, Навоий, Махтумқули, Абай, Чингиз Айтматов, ҳатто Эркин Воҳидов ва Абдулла Орипов асарлари ҳам «эски» сифатида мутолаадан чиқарилмайдими? «Янги» деганда нима назарда тутилади ўзи? Агар китобларни эски ва янгига ажратиш бир-икки кишига, ақли ноқис ёшга тааллуқли бўлганида уни бундай муҳокамага олиб чиқишга ҳожат қолмас эди. Минг афсуски, айрим идоралар тазйиқи таъсирида китобларни эски ва янгига ажратиш сиёсат даражасига кўтарилмоқда.\nМасалан, Олий Аттестация комиссиясининг талабига мувофиқ илмий тадқиқотлар «янги адабиётлар»га таяниши зарур. «Янги адабиётлар» дейилганда кейинги 10-15 йил ичида чоп этилган китоблар назарда тутилади. Бу талаб илм-фан ривожига ҳам, давлатимизнинг тарихий-маънавий меросни ўрганиш ва асраш сиёсатига ҳам мутлақо зид-ку?! Олий Аттестация комиссияси Ўзбекистондаги замонавий илм-фан ХХ асрда шаклланганини унутиб қўйган, шекилли. Чунки айнан шу даврда чоп этилган асарлардан фойдаланиш тақиқланаяпти. Ҳолбуки, мустақиллик арафасида республикамизда 8 мингга яқин оммавий кутубхоналар бўлган, уларда 85,5 миллион донага яқин китоб ва журналлар сақланган. Ҳар бир туман, шаҳар, қишлоқ ва меҳнат жамоасида кутубхона мавжуд бўлиб, уларда кутубхоначилар ишлаган. Қишлоқ жойларида кутубхона ҳақиқий маданият ва маърифат ўчоғи эди. 2001 йилга келиб Маданият вазирлигидаги «мутахассислар» ва уларни қўллаб-қувватловчилар кутубхоналарни беркитишга эришишади ва китобларни тонналаб (?!) макулатурага топшириш ҳақида буйруқ беришади. Эмишки, кутубхоналар ҳам, улардаги китоблар ҳам «эски».\nҚайсидир олим, академик вафот этганини эшитсам, дарров унинг кутубхонаси кўз олдимга келади. Газетада эълон қилинадиган таъзиянома олим хизматларига берилган давлат ва жамоатчилик баҳосидек туюлади, лекин бу етарли эмас. Олимнинг қўлёзмалари, йиққан китоблари, буюмларини асраш ҳақида қайғуриш керак. Айрим ёзувчи ва мусаввирларимизнинг уй-музейлари бор, шундай уй-музейларни олимларга ҳам яратишимиз зарур. Бундай уй-музейлар, қизиқарли учрашувлар ўтказувчи, ижод аҳлининг маърифий чиқишларини уюштирувчи аудитория вазифасини ўташи лозим. Ижодкор ва олимлар меросига, улар яшаган ва ижод қилган уйларига эътибор вилоятлардаги маданий ҳаётни жонлантириши шубҳасиз. Хива шаҳридаги Аваз Ўтар ўғли уй-музейига ёшлигимда кўп борганман. Ҳозир у хароб аҳволга келиб қолган. Ўрни келганида яна бир мисол келтирай. Бир пайтлари Хива шаҳрида Ўлкашунослик музейи бор эди. Мўъжазгина ҳовли ва пастаккина тўрт хонада 12 мингтадан зиёд экспонат — қотирилган жониворлар, скелетлар, турли тошлар, суратлар, уруғ-донлар, қўлёзмалар, китоблар сақланарди. Мактабдан ташқари бу муассаса аълочи ўқувчилар ва музей фаолларини ҳар йили таътилда турли ўлкаларга саёҳатга олиб борар, нодир бойликларни йиғиб келар эди. Шундай музейлар ҳар бир туман ва шаҳарларда ташкил этилган эди. Ҳар бир меҳнат жамоаси ўзининг тарих ва шон-шуҳрат музейига эга эди. Улар тарихини тарғиб қилиш билан шуғулланарди. Уларда қанчадан-қанча этнографик ва жуғрофий атамалар билан боғлиқ манбалар сақланарди. Бундай музейлар сони 11,5 мингтадан зиёд эди. «Халқ музейи» номини олган маданият ўчоғида эса икки-уч нафар ходим ишлаган. Маданият вазирлигидаги «мутахассислар» эса ушбу маданият ва маърифат ўчоқларидаги ноёб қўлёзма, китоб ва экспонатларни талон-тарож қилиб юборишган. Улар назарида музейлар ҳам «эски» эди-да!..\nФикримча, олимларнинг уй-музейларини ташкил этишни Фанлар Академияси ўз зиммасига олиши зарур. Илмий тадқиқот институтлари сарф-харажатлари ва ойлик маошларнинг бир фоизини Фанлар Академияси қошида олимлар уй-музейларини сақлаш учун ташкил этиладиган махсус жамғармага ўтказишни йўлга қўйиш лозим. Шунингдек, уй-музейлардаги қўлёзма, китоб ва экспонатларни инвентаризация қилиш ва Фанлар Академияси кутубхонасининг умумий фондига киритиш, уларни талон-тарож қилмаслик учун махсус қонун қабул қилиш ёки «Музейлар тўғрисида»ги қонунга қўшимчалар киритиш керак. Ёзувчи, шоир ва мунаққидлар уй-музейларини ташкил этишни Ёзувчилар уюшмаси, мусаввирлар уй-музейларини, Бадиий академия, мусиқачилар уй-музейларини Бастакорлар уюшмаси ўз зиммасига олса бўлади. Маҳалла фуқаролар йиғинлари ходимларига уй-музейларининг маърифий-тарғибот ишларига жалб этиш, уларга зарур ёрдамлар кўрсатишни вазифа қилиб юклаш мақсадга мувофиқдир.\nЯна бир муаммо шундаки, ижодкорлар, айниқса, таниқли олим ва академикларимиз меросини тўплаб, кўп жилдли китоблар тарзида нашр этиш лозим. Бу ишни Фанлар Академияси, «Фан» ва «Фан ва технологиялар» нашриётлари ўз зиммасига олиши мумкин. Масалан, «Мумтоз сўз» нашриёти академик Азизхон Қаюмовнинг 12 жилдлик асарлар тўпламини чоп этиб, ибратли иш қилган. Улардан ҳозир Россия ва Франциядаги университетларнинг олимлари фойдаланмоқда. Минг афсуски, нашриётнинг маблағи етарли эмаслиги сабабли асарлар жуда оз нусхада чоп этилган. Агар Фанлар Академияси ўз аъзосининг мероси билан қизиққан, уни оммалаштиришга бош-қош бўлганида устознинг китоблари кенг китобхонларга бориб етадиган нусхада чоп этилган бўлар эди.\nБу фикрга мутасаддилар қандай муносабат билдирар экан?…\nфалсафа фанлари доктори\nБир илдизли икки дарахт\nИжтимоий соҳада муҳим халқаро анжуман\nСизлар билан фахрланамиз!\nМеҳр-мурувват — оламнинг устуни\n«Ишонч телефонлари» ишончлими?\nЭл рози бўлса, шу адолатдир\nЎзбекистон аҳлига, барча ходимларга МУРОЖААТНОМА\nАввалгиси\tКейингиси 1 - 27\n© 2018 - Барча ҳуқуқлар ҳимояланган


Газетаси йўқ миллат тилсиз инсонга ўхшайди – Jurnalist\nГазетаси йўқ миллат тилсиз инсонга ўхшайди\nR S2019-09-04T11:26:47+00:004 Sentabr, 2019|Умумий янгиликлар|\n“Овози тожик” газетаси 95 ёшга тўлди\nМарказий Осиёда хабар ва янгиликларнинг газета ва журналларда чоп этила бошлаганига 100 йилдан ортиқ вақт ўтди. Техник имкониятлар чекланган, соҳа мутахассислари камчиликни ташкил этган бўлсада, ўтган асрнинг биринчи чорагидан бошлаб бир гуруҳ эркин фикрловчи, маърифатпарвар инсонларнинг саъю ҳаракати билан кўпгина газета ва журналлар нашр этила бошланди.\nЖумладан, минтақамиздаги ёши улуғ газеталардан саналган “Овози тожик” газетаси 1924 йилнинг 25-августида илк маротиба чоп этилган. Айни пайтда “Овози тожик” газетаси таҳририяти аъзолари мамлакатимизнинг отахон газеталаридан ҳисобланган ушбу рўзноманинг 95 йиллигини нишонлашмоқда.\nМабодо бир аср олдинги газета ва журналлар ҳаётига назар солсак, уларнинг тақдири бир хилда кечмаганлигига амин бўламиз. Шу жиҳатдан фахр ва ифтихор билан таъкидлаш мумкинки, “Овози тожики камбағал” (газета дастлаб шундай номланган) рўзномаси ХХ аср бошларидаги дастлабки нашриялардан фарқли равишда зафар қучган эди.\n“Овози тожик” дастлаб Самарқандда чоп этилди. Таҳририятда малакали ишчи ходимлар фаъолият юритди. Газетанинг ихлосмандлари кўпайиб борди. Унинг дастлабки сонларидан бошлаб саҳифаларида янги давр тожик адабиёти ва ушбу рўзноманинг асосчиси Садриддин Айнийнинг маърифат ва маърифатсизлик тўғрисидаги мақолалари бериб борилган.\nАйтиш жоизки, “Овози тожик” даврий нашр сифатида собиқ комфирқа билан бир қаторда республика ҳукумати расмий нашри ҳам эди. Ушбу йилларда газета турли вазият ва зиддиятларга дуч келган пайтларни ҳам бошдан кечирди.\nМустақиллик йилларидан бошлаб Ўзбекистон Республикасининг Вазирлар Маҳкамаси ва Ўзбекистон Республикаси Олий Мажлиси “Овози тожик”нинг бош муассиси бўлишди. Албатта, янги давр ва собиқ тузум муассис ва нашрлари бир-биридан тубдан фарқ қилар эди. Аммо, ҳар қандай шароитда, ҳар қандай вазиятда ҳам “Овози тожик” ўзининг доимий шиорига амал қилиб келди, яъни у халқлар орасида, хусусан ўзбек ва тожик халқлари орасидаги кўприк вазифасини ўтаб келди. Бугунги кунга келиб, эркин ва озод фаолият юритаётган кадрлар учун муваффақиятлар ўз эшигини очмоқда. Ана шундай бунёдкорлик омиллари сабаб газетанинг бир гуруҳ ходимлари кейинги йилларда ҳукуматимизнинг бир қатор мукофот ва орденлари билан тақдирланиб келмоқда. Бу ўз навбатида ҳар бир ишчи ходимдан ўз вазифасига янгича назар билан боқишни, ўзини янги ислоҳотларнинг бунёдкори сифатида намоён этишини талаб этади. Мамлакатимиз тожикларининг ижодий, илмий, маданий ва маънавий ҳаёти ушбу масаланинг бир қисми бўлиб, “ Овози тожик” бу масалага доимий эътибор қаратиб келаяпти.\n“Овози тожик”— Ўзбекистон тожикларининг ягона минбарига айланиб улгурди. Таъкидлаш жоизки, тожик халқининг ижтимоий ва маънавий олами билан боғлиқ масалалар газетанинг муҳим мавзуси ҳисобланади. Чунки тожиклар ва ушбу тилда мулоқот қилувчи халқлар ҳаётига доир ҳеч бир масала рўзнома назаридан четда қолиб кетмайди.\nҚўшни давлатлар, хусусан, Тожикистон Республикаси билан муносабатларнинг қайтадан тикланиши, юртимиз тожикларининг илмий, таълимий, адабий ва маданий ҳаётига оид ижобий ўзгаришларнинг кўзга ташланиши қувонарли ҳол, албатта. Буларнинг барчаси мамлакатимизда амалга оширилаётган буюк ислоҳотлар билан бирга бизнинг олдимизга кўпгина вазифаларни кўндаланг қилиб қўймоқда. Шу ўринда улуғ адиб Садриддин Айнийнинг жонкуярлик билан газетанинг илк сонида ёзган қўйидаги сўзларини эсга олиш мумкин: “Қавм тили шахслар тили каби оддий бўлмайди, балки бир миллатнинг таржима тили бўлмоғи керак бўлган восита бу миллат рўзномасидир”.\nДарҳақиқат, газета миллат ойнасидир. Газетаси йўқ миллатни тилсиз инсонга менгзайдилар. Шу маънода “Овози тожик” рўзномасининг ўрни, салоҳияти ҳар жиҳатдан эътиборга молик.\n“Овози тожик” газетаси бош муҳаррири ўринбосари.\n20 Sentabr, 2019


Ҳокимнинг бир куни – Jurnalist\nҲокимнинг бир куни\nR S2021-01-26T07:03:07+05:0026 Yanvar, 2021|Сирдарё вил.|\nХалқимиз янги йилни кўтаринки кайфиятда бошлади. Одатда элимиз ҳар бир янги кунни, ҳар бир ишни, эзгу ниятлар билан бошлашга одатланган. Катта юртнинг режалари ҳам улкан бўлади. Айниқса, бугунги куннинг муҳим воқеаси саналган – Ўзбекистон Республикаси Президентининг халқимизга ва Олий Мажлисга Мурожаатномаси юртдошларимизнинг келгусидаги ҳаёти, мақсадлари, орзу умидлари, амалга оширадиган баракали ишларининг режасини тузиб берди.\nМурожаатномадаги муҳтарам Юртбошимизнинг “Пок ниятлар билан бошланган хайрли ишлар, албатта, ижобат бўлади….Энг муҳими, ислоҳотларимиз самарасини юртимизда яшаётган ҳар бир инсон, ҳар бир оила бугун ўз ҳаётида ҳис этиши керак. Бунинг учун барча бўғиндаги раҳбарлар фоизлар, рақамлар, қоғознинг ортидан қувмасдан, ҳар бир фуқаро учун, унинг ҳаётий манфаатларини таъминлаш учун ишлаши шарт. Шунда нуроний кексаларимиз, муҳтарам отахон ва онахонларимиз, ҳурматли аёлларимиз, азиз фарзандларимиз, жажжи набираларимиз, кўп миллатли бутун халқимиз биздан рози бўлади” деган гапларини юртдошларимиз чин юракдан ҳис этишмоқда.\nХалқимизнинг рози бўлиши жойлардаги раҳбарлар, айниқса, ҳокимларга боғлиқ. Ҳокимлар янада халққа яқин бўлиб, уларнинг дарду муаммолари билан яшашга интилаяптилар. Буни Сирдарё вилояти ҳокими Ғофуржон Мирзаев мисолида, тўғрироғи, у кишининг вилоят аҳли билан ҳамнафас, ҳамдард бўлиб яшаётгани, белгиланган аниқ режалар асосида иш юритаётганида кўриш мумкин. Ҳокимнинг қадами вилоятнинг чекка ҳудудларидаги маҳаллаларга, хонадонларга етиб бормоқда. Чунки элнинг турмуш тарзини, яшаш шароитини яхши билмай, ўз кўзи билан кўрмай туриб, уларни қийнаётган муаммоларнинг ечимини топиб бўлмайди.\nЯқинда вилоят ҳокими Ғофуржон Мирзаев вилоятнинг чекка ҳудудларида яшовчи аҳолининг ҳолидан хабар олиш, уларнинг ташвиш ва муаммоларини ўрганиш мақсадида Ховос туманидаги «Бинокор» маҳалласига борди.\nҲоким маҳалла кўчаларини айланди, қишлоқ одамлари билан суҳбатлашди, уларнинг турмуш шароитлари билан танишди, мавжуд муаммоларни ўз кўзлари билан кўрди. Айниқса, эҳтиёжманд оилаларнинг моддий аҳволи билан яқиндан танишди, уларни ижтимоий ҳимоялаш, айниқса, хонадонларнинг иситилиши, кўмир, суюлтирилган газ билан таъминланиши каби масалалар билан қизиқди.\nКечқурун вилоят ҳокими маҳалла оқсоқоллари ва фаоллари билан биргаликда маҳалла ҳудудини кўздан кечираётган бир пайтда айрим кўчаларда электр узилганлигининг гувоҳи бўлди. Шу ернинг ўзида мутасадди раҳбарлар билан биргаликда масаланинг ечимини ечиш борасида маҳалла ҳудудида қўшимча яна 2 та трансформатор ўрнатилиши лозимлиги режалаштирилди. Бу албатта, юзага келаётган электр энергияси таъминотидаги зўриқиш ва узилишларнинг олдини олади.\nҚишлоқ одамлари самимий, содда ва бағри кенг бўлишади. Улар ҳоким бувани ўз хонадонларига таклиф этишди. Шу куни вилоят ҳокими “Бинокор” маҳалласининг Бинокор кўчасида истиқомат қилаётган Эрмуҳаммад ота Абдувалиев хонадонига ташриф буюрди.\n64 ёшли Эрмуҳаммад ота Бувиҳожар ая билан беш ўғил ва бир қизини ҳам ибрат олса арзигулик инсонлар қилиб тарбиялашган. Фарзандлар ўзлари танлаган касбларни эгаллаб, эл хизматини қилиб юришибди. Отахон бугунги кунда набиралари қуршовида кексалик гаштини суриб, ҳаётга, замонга шукрона айтиб яшамоқда.\n-Вилоят ҳокимининг маҳалламизга келиши, одамларнинг яшаш шароитлари билан танишиши, суҳбат қуриши бизни беҳад қувонтирди, -дейди Э.Абдувалиев. – Бу жойлардаги раҳбарларнинг халққа яқинлиги, уларнинг, уларнинг қувончу ташвишларига шерик бўлаётгани, муаммоларни жойида бартараф этишга ҳаракат қилаётганини кўрсатади. Олдинлари биз раҳбарларни фақат йиғилишларда кўрардик. Муҳтарам Юртбошимизнинг “халқ биздан рози бўлсин” деган гапни бежизга бот-бот такрорламайди. Элнинг рози қилиб, дуосини олишда ҳикмат кўп.\nЎша кунги ташриф чоғида Эрмуҳаммад отанинг хонадонига маҳалладаги ҳожи оталар ва маҳалла фаоллари жамланишди. Вилоят ҳокими бинокорликларга бугунги вилоятимизда, туман ва шаҳарларда бўлаётган ўзгаришлар, янги уй-жойлар қурилиши, одамлар учун яратилаётган шароитлар, шу жумладан, айни Ховосда амалга оширилган ҳажмдаги бунёдкорлик ишлари хусусида тўхталди. Шунингдек, келгусида “Бинокор маҳалласининг кўриниши тубдан ўзгариши, қишлоқ аҳли учун янги турар-жойлар, маданий-маиший объектлари барпо этилажаги ҳақида гапирди.\nВилоят ҳокими ушбу хонадондаги суҳбат чоғида одамлардан маҳалладаги мавжуд муаммоларни сўради. Маҳалла вакиллари ички йўлларни тартибга келтириш, суюлтирилган газ ва электр таъминоти, тунги ёритиш чироқларини ўрнатиш, қабристонни ободонлаштириш каби масалалар бўйича ҳокиимга мурожаат қилишди. Вилоят ҳокими тилга олинган муаммоларнинг ечимини топиш бўйича тегишли ташкилотлар фаолиятини қаттиқ танқид қилар экан, ушбу масалалар юзасидан зарур чора-тадбирлар белгиланишини таъкидлади.\nДаврада иштирок этган Қувондиқ ҳожи Райимов, Абдуманноп Райимқулов, туман кенгаши депутата Бахтиёр Худойбердиев, маҳалла фуқаролар йиғини ариси Бахтиёр Шодмонқулов ва бошқалар ўзларининг фикр мулоҳазалари, таклифларини билдиришди. Самимий ва қизғин сухбатдан барчанинг кўнгли равшан тортди.\nЭрмуҳаммад Умаралиев вилоят ҳокимига эътибор, самимий ташриф ҳамда дилкаш мулоқот учун миннатдорчилик билдирди.\nШунингдек, вилоят ҳокими Ғофуржон Мирзаев туманлар ҳокимларининг аҳоли эҳтиёжлари ҳамда уларнинг яшаш шароитлари, турмуш даражаларини яхшилаш учун масъул эканликлари тўхталар экан, – «Энди ҳар бир туман ҳокимининг минг тонна ғалла захираси бўлади. Ғалла заҳираси мана шу ерда яшаётган одамлар, эҳтиёжманд оилалар тегишли бўлади. Дейлик, маҳалла раиси, – “Маҳаллада яшайдиган аҳолига шунча дон керак”, дейди. У албатта, эҳтиёжига ярашасини олади ҳамда зарурати борларга тарқатади”, – деди.\nВилоят ҳокимининг Ховос туманига қилган бир кунлик ташрифи ана шундай мазмунли, самимий ва қизғин мулоқотлар асосида ўтди.\nЭнг муҳими, ховосликлар келгусида ҳаёт тарзлари янада яхшиланиши, турмушлари обод ва сермазмун бўлишига ишонч ҳосил қилдилар.


Буюк Британиялик ҳанафий уламоларининг Марказга ташрифи – Imom Buxoriy xalqaro ilmiy-tadqiqot markazi\nHome / ФОТО ЛАВҲАЛАР / Буюк Британиялик ҳанафий уламоларининг Марказга ташрифи\nБуюк Британиялик ҳанафий уламоларининг Марказга ташрифи\n12/04/2019\tФОТО ЛАВҲАЛАР, ЯНГИЛИКЛАР 128 кўрилган\nСўнгги икки йил давомида ушбу йўналишда жаҳон ҳамжамиятининг эътирофи, халқимизнинг эътибори ва эҳтиромига сабаб бўлган тизимли чора-тадбирлар амалга оширилди. Бугун замон олдимизга қўяётган долзарб масалаларни ечишга қодир малакали кадрлар тайёрлаш, Ўзбекистоннинг илм-маърифат маркази сифатидаги тарихий мақомини қайта тиклаш ва янада ривожлантиришдан иборат.\nМуҳтарам Президентимиз Ш. Мирзиёевнинг ташаббуси билан бунёд этилган илмий Марказ мамлакатимизда халқимизнинг маънавий юксалишида ёш–авлод тарбиясида катта аҳамиятга эга. Қисқа муддатда бунёд этилган ва ўз фаолиятини бошлаган Имом Бухорий халқаро илмий-тадқиқот марказига кейинги кунларда маҳаллий меҳмонлардан ташқари халқаро меҳмонлар ташрифи ҳам тобора ортмоқда.\nЖорий йилнинг 12 апрел куни Буюк Британиянинг Лондон шаҳри Локал масжиди имоми доктор Самариддин Қосимий билан биргаликда 30 нафар Британиялик зиёратчилар келишди. Самариддин Қосимий Бурҳониддин Марғинонийнинг “Ҳидоя” асарига “Асмору-л-ҳидоя аъла-л-ҳидоя” номли 13 жилддан иборат шарҳ ёзган Ҳанафий йўналишидаги йирик олимларидан бири ҳисобланади.\nХалқаро меҳмонларни Марказ директори ўринбосари доктор (PhD) Ш. Умаров ва ҳадисшунослик шуъбаси раҳбари Б. Амонов кутиб олди. Ш. Умаров халқаро меҳмонларни бинонинг кириш қисми пештоқларига ёзилган Қуръон оятлари билан таништириб, марказнинг яратилиш тарихи, унинг фаолияти ва вазифалари ҳамда бу ерда икки йил давомида амалга оширилган қурилиш-бунёдкорлик ишлари, илмий ходимларнинг буюк аждодимиз меросини ўрганиши учун яратилган шароитлар ҳақида гапириб берди.\nШундан сўнг ҳадисшунослик шуъбаси раҳбари Б. Амонов халқаро меҳмонларга музейда сақланаётган Имом Бухорийнинг турли даврларга тегишли ҳадис илмига оид асарлари, экспозициялар ҳамда замонавий ахборот берувчи воситалар тўғрисида маълумотлар берди. Меҳмонлар музейдаги буюк муҳаддис Имом Бухорийнинг Бағдоддаги имтиҳон жараёни акс этган сурат ва илмий сафарлари тасвирланган деворий суратларни қизиқиш билан томоша қилдилар. Меҳмонлар мазкур Марказ келажакда бутун дунё ислом уламоларини, муҳаддисларини бирлаштирадиган ва уларни бир фикрда умумлаштирадиган йирик Марказ сифатида фаолият олиб боришини таъкидлади.


Деновдаги савдо мажмуаларининг бирида ёнғин чиқди | Qalampir.uz\nДеновдаги савдо мажмуаларининг бирида ёнғин чиқди\nЖамият\t24 Февраль 11:52 2627\nБугун, 24 февраль куни Сурхондарё вилояти, Денов туманида жойлашган савдо мажмуасининг 2-қаватида ёнғин содир бўлган. Бу ҳақида Фавқулодда вазиятлар вазирлиги Матбуот хизмати хабар бермоқда.\nҲодиса шу куни соат 05:37 да бошланган. Маълумотларга кўра, савдо мажмуаси туманнинг “Баҳористон” маҳалласи, Мустақиллик кўчаси, 79-уйда жойлашган бўлиб, ЯТТ “Aллаев Хайдархон Тўхтаевич”га тегишли бўлган. Ёнғин оқибатида 18 та савдо обйектлари, умумий майдони 630 м.кв қисми ёнғиндан зарарланган.\nТаъкидланишича, воқеа жойига Сурхондарё вилояти фавқулодда вазиятлар бошқармасининг 7 та ёнғин-қутқарув экипажи етиб борган. Қутқарувчиларнинг олиб борган тезкор ҳаракатлари натижасида бинонинг 1680 м.кв қисми ёнғиндан сақлаб қолинган.\n“Ёнғин сабаби ва моддий зарари аниқланмоқда. Тан жароҳати олганлар йўқ”, дейилади хабарда.\n02 Апрель 13:06 38098\n01 Апрель 18:36 34311\n02 Апрель 16:02 32629\n02 Апрель 16:25 31211\n01 Апрель 09:49 27563


Ўзбекистон Осиё Кубоги олдидан сўнгги ўртоқлик ўйинини ўтказади\n18 май 2021, Тошкент вақти: 23:19\nФутбол бўйичa Ўзбекистон миллий терма жамоаси бугун Сидней шаҳрида Малайзия чемпиони "Жохор Дарул Таъзим" клубига қарши ўртоқлик ўйинини ўтказади.\nМазкур учрашув Миржалол Қосимов жамоаси учун Осиё Кубоги баҳсларидан олдинги сўнгги ўртоқлик учрашуви бўлади.\nЎйин Сидней шаҳридаги "Маркони" стадионида бўлиб ўтади. Ўйин маҳаллий вақт билан соат 18:00 да бошланади.\n2015 йилги Осиё Кубоги Aвстрaлиядa 9 янвaрдaн 31 янвaргaчa бўлиб ўтaди. Ундa Осиёдaн 16та термa жaмоa беллaшaди\nЎзбекистон Осиё кубоги ўйинларининг “B” гуруҳида Шимолий Корея, Хитой ва Саудия Арабистони жамоалари билан беллашади.\nҚосимов жамоаси дастлабки ўйинни 10 январь куни Шимолий Корея жамоасига қарши ўтказади.


Бектемир ва дисквалификация ҳақида. Нега бундай бўлди? – AllSportuz.com\nБектемир ва дисквалификация ҳақида. Нега бундай бўлди?\nХалқаро бокс федерацияси (AIBA) ўзбекистонлик боксчи Бектемир Мелиқўзиевни тўрт йил муддатга дисквалификация қилгани ҳақида хабарлар тарқалди. Аниқроғи Ўзбекистон Миллий антидопинг агентлиги буни ўз расмий сайтида эълон қилди.\nУнга кўра, спортчи 2020 йил 16 февралдан бошлаб 2024 йил 15 февралга қадар барча спорт мусобақаларида (миллий ва халқаро чемпионатлар, турли ўйинлар в.х.к) иштирок этиш ҳуқуқидан маҳрум этилган. 2020 йил 16 февралдан бошлаб мусобақаларда олган барча медаллари ва рейтинг очколари бекор қилинди.\nБарчаси узоқ 2018 йилга бориб тақалади. Ўшанда Бектемирдан олинган допинг-тестда унинг қонидан «фуросемид» тақиқланган моддаси аниқланган бўлиб, ўшандан кейин у 2018 йил 28 февралдан бошлаб 2020 йил 27 февралгача 2 йиллик дисквалификация билан жазоланганди. Шундан сўнг, Бектемир уч марта 2019 йил 30 сентябрда, 21 октябрь ва 2020 йил 16 февраль кунлари допинг таҳлили топширилиши лозим бўлган манзилларга бормаган. Унга, бутунжаҳон антидопинг кодексининг 2.4-моддасига асосан, бу турдаги антидопинг қоидабузарлиги учун 2 йиллик дисквалификация жазо чораси қўлланилган. Аммо бу қоидабузарлик аввалги антидопинг қоидабузарлик учун белгиланган муддат ичида содир этилган бўлса, бунда кейинги антидопинг қоидабузарлик муддати икки баравар кўпайтирилади. Шу сабабли, Мелиқўзиевга жами 4 йиллик дисквалификация белгиланган.\nУшбу хабардан кейин мухлислар ва бокс ҳамжамиятида бир қатор саволлар пайдо бўла бошлади. Чунки кўпчилик мазкур дисквалификацияни боксчининг бутун фаолиятига тааллуқли деб тушунганлар кўп бўлган. Аслида эса бундай эмас. Буни қуйида тушунтиришга ҳаракат қиламиз.\nБиринчидан четлатиш АИБА, яъни ҳаваскор боксга алоқадор ташкилот томоиндан амалга оширилган. Яъни Бектемир ҳаваскорлар ўртасидаги мусобақадаги таҳлил натижаларидан сўнг четлатилган. Кейинроқ у ҳаваскор боксдан тўлиқ кетмасдан профессионал боксда фаолиятини бошлаган, лекин олимпиадада иштирок этиш истагида яна ҳаваскор боксга қайтиш ниятида бўлган. Шу мақсадда уни олимпиада саралаш мусобақасида иштирок этувчи спортчилар қаторида қолдиришган. Айнан мана шу сабаб билан АИБА тизимидан чиқиб кетмаган боксчи мажбурий допинг тестлар топшириши керак бўлган. Аммо у кўрсатилган манзилда бўлмагани сабабли, АИБА боксчиси сифатида яна жазоланган. Профессионал боксчи сифатида эмас.\nЯна бир гап. Бектемир АИБА тасарруфидаги мусобақалардан четлатилган даврда ҳам профессионал боксда фаолиятини давом эттирган ва бу ҳеч қандай қоидаларни бузиш сифатида баҳоланмаган. Яъни у АИБАга мутлақо алоқаси бўлмаган (айтиш мумкин бўлса, бошқа спорт тури) жангларда иштирок этган. Бу сафарги жазо ҳам айнан биринчи жазони берган ташкилот томонидан берилган. Фарқи фақат 2 йил эмас 4 йил. Шундоқ ҳам ҳаваскор боксда рингга чиқмаётган боксчига бу жазони унчалик аҳамияти йўқ десак ҳам бўлади. Ягона аниқ бўлган нарса, Бектемир узил-кесил ҳаваскор бокс билан хайрлашса ҳам бўлаверади :). Бор эътибор профига қаратилади.\nШунингдек, ташкилот четлатилишида ҳам бу нарса қайд қилинган. «Бутунжаҳон антидопинг кодексига кўра, Мелиқўзиевнинг профессионал боксда чиқишларини давом этиши ёки этмаслиги тегишли Халқаро профессионал бокс ташкилотининг қарорига боғлиқ бўлади. Агар рухсат берадиган бўлса, дисквалификацияси тугагунгга қадар фақатгина профессионал боксда жанг ўтказиши мумкин», дейилади хабарда. Яъни профессионал бокснинг ўзига қўйиб беришаяпти. Шу пайтгача бу борада муаммога дуч келмаган спортчи келгусида ҳам бундай муаммога дуч келмаслигига ишонсак бўлади. Асосийси профессионал боксга алоқадор ташкилотларнинг мажбурий допинг тестларида муаммо туғилмаса бўлгани.\nЭслатиб ўтамиз, Мелиқўзиев 19 июнь куни Габриэл Росадога қарши рингга чиқади. Айни вақтда у супер ўрта вазн тоифасида WBA рейтингида 7, WBO рейтингида 12-ўринда бормоқда.\nPrevious Футболдаги пул. Матбуот котиблари қанча маош олади?\nNext «Насаф» вакили ҳакамларни ўз томонига оғдиришга урингани учун клуб 50 000 000 сўм жаримага тортилди\nЎзбекистонда Олимпия ҳафталиги старт олди!\nТерма жамоамизни испанияликларга бериш керак, чунки…


06:32 02 Март 2021\n14:53 15.02.2019 Ҳавола олиш\nТОШКЕНТ, 15 фев - Sputnik. Россия Мудофаа вазирлиги совет қўшинларининг Афғонистондан чиқарилганининг 30 йиллик муносабати билан ҳужжатларни ошкор этди. Мудофаанинг расмий сайтида ҳарбий қисмлар, ҳарбийларнинг қаҳрамонликлари ва жаросати ҳақида ҳикоя қилувчи лойиҳа ишга тушди.\nОшкор этилган ҳужжатларда совет қўшинлари олдига қўйилган вазифалар, муҳим ҳужжатлар, йирик қурол-яроғ ва ўқ-дорилар омборини эгаллаб олиш ҳамда қаҳрамонлик кўрсатган аскарларнинг тақдирланиши ҳақида сўз юритилади.\nШунингдек, ҳарбийлар ва осуда аҳоли ўртасида муносабатлар қай тарзда шаклланганидан далолат берувчи тарихий фактлар эълон қилинган.\nМудофаа вазирлигининг фикрига кўра, жанговар ҳаракат айрим иштирокчиларининг ҳисобга олиш карточкаси алоҳида қизиқиш уйғотади.\nЎттиз йил аввал, 1989 йил 15 февралда совет қўшинлари Афғонистонни тарк этди. Бу воқеа урушга нуқта қўйди.\nАфғонистонга жалб қилинган ўзбекистонликлар сони 65 минг нафарни ташкил этади. Жангчиларнинг 1520 нафари ҳалок бўлган, 2,5 мингга яқини оғир тан жароҳатларини олганлар.


БУЮК ИШЛАРГА ДАЪВАТ ЭТМОҚДА – Фарғона ҳақиқати\nЮртимизда биринчи бор ўтказилган Ўзбекистон ёшлари форумида Президентимиз Шавкат Мирзиёевнинг сермазмун нутқини тинглаб, кўнглим фахр-ифтихорга тўлди.\nДавлатимиз раҳбари томонидан билдирилган муҳим фикрлар, хусусан, иқтидорли талабалар учун Президент гранти таъсис этилиши, республикамиздаги хорижий олий ўқув юртларининг бакалавриат босқичи талабалари учун ҳам Президент ва давлат стипендияларининг жорий қилиниши, икки ва ундан ортиқ фарзандини шартнома асосида ўқитаётган оилаларга имтиёзли таълим кредити берилиши борасида айтган таклифларидан жуда қувондик. Ёшларни қўллаб-қувватлашга қаратилган лойиҳалар, уларни иш билан таъминлаш, тадбиркорлик ва ишбилармонлик қобилиятини ривожлантириш бўйича илгари сурган ғоялар бизни янги мақсадлар сари даъват этди.\nХусусан, “Ёшлар: 1+1”, “Ҳар бир тадбиркор – ёшларга мададкор”, “Ёшлар кичик саноат зоналари”, “Лойиҳалар фабрикаси”, “Ёшлар техно-\nпарклари”, “Ёшлар мурожаати” электрон платформаси жорий этиш борасидаги янги ташаббуслар ҳаётимизда муҳим аҳамият касб этади.\nШунингдек, ёшларни уй-жой билан таъминлаш, уларни мустақил ҳаётга тайёрлаш, оилани мустаҳкамлаш, ажримларнинг олдини олиш каби долзарб масалаларга бўлган эътибор ёшлар камолотида ўзига хос ўрин тутади.\nИстеъдодли болаларнинг қобилиятини рўёбга чиқариш, ёш авлоднинг жисмоний ва маънавий етук бўлиб улғайиши, соғлом турмуш тарзини қарор топтириш, ҳарбий-ватанпарварлик ғояларини тарғиб этиш борасида олдимизда турган долзарб вазифаларни белгилаб берди.\nПрезидентимизнинг “Илмни қадрланг, илмга интилинг! Бир сония вақтингиз ҳам бекор ўтмасин! Ёшлик – умрнинг энг бебаҳо даври. Илм ва билим – ўтда ёнмайдиган, сувда чўкмайдиган, ҳеч ким сиздан тортиб ололмайдиган бойлик эканини асло унутманг!”- дея ёшларга қарата айтган сўзларидан ҳамма қатори мен ҳам тўлқинландим.


АСАБ ТИЗИМИ КАСАЛЛИКЛАРИ даволаш ТОП 20 усуллари - DAVOLASH\nАвтор Davo На чтение 6 мин Просмотров 124 Опубликовано 02.02.2022\nУйқусизлик сабаблари: АСАБ ТИЗИМИГА КАНДАЙ БОГЛИК\nАСАБ ТИЗИМИ Аломатлари\nАСАБ ТИЗИМИ ШИФОКОР КЎРСАТМАЛАРИ Муолажа\nАСАБ ТИЗИМИДА ТАБИИЙ ВОСИТАЛАР\nАсаб тизими Уйқусизлик уйқунинг бузилиши, узуқ-юлуқ, юзаки уйқу ёки вақтидан олдин уйғонишдир. Кўплаб тадқиқотлардан аён бўлганки, катта ёшдаги одамга 7-9 соатлик тунги уйкуетарли. Уйғонгандан кейин киши ўзини тетик ҳис қилиши керак.\nУйқусизлик сабаблари кўп ва хилма-хил, у ташқи воқеаҳодисалар, организм ва ҳаёт тарзининг баъзи хусусиятлари ёки тинч ухлашга халақит берувчи касаллик борлиги билан боғлиқ бўлиши мумкин.\n• ҳаддан ортиқ шовқин, хонадаги диққинафаслик, ноқулай ўрин;\n• уйқудан олдин кофеин таркибли маҳсулотлар (чой, қаҳва ва ҳоказо) истеъмол қилиш;\n• кечки пайт айниқса оғир, серёғ овқатни кўп еб юбориш; • жисмоний фаоллик сустлиги; • ҳаяжонланиш, ҳиссий кечинмалар; ар;\n• аёллардаги қон қуйилишлари; • ортиқча ташвиш келтириб чиқарадиган нохуш ҳолатлар; •қалқонсимон без касаллиги (гипертериоз); • ётганда нафас қисиши, масалан, юрак ва ўпка (бронхиал астма) касаллиги;\n• ичилаётган дориларнинг тескари таъсири.\nУйқуқочишининг 80 дан ортиқ тури мавжуд, уларнинг кўпчилиги уйқу сифати ва кундузи фаолликка путур етказибгина қолмай, соғлиққа ҳам зарар келтиради. Шулардан энг тез-тез учрайдиганлари уйқунинг қочиши (ухлаб қолишнинг қийинлиги), тунда тез-тез уйғониб кетиш (юзаки уйқу), тонгда эрта уйғониш (қисқа уйқу).\nУхлаш қийинлиги сабаблари зиддиятли вазиятлар, ҳайдасанг ҳам кетмайдиган нохуш фикрлар, турли ҳаётий ташвишлар ва ҳоказолардир.\nТурли касалликлар, яхши бўшанмаган қовуқ ва ичак тунги уйку (юзаки уйку) сифатига яққол салбий таъсир кўрсатади.\nЭрта саҳарда уйғониш ва қисқа уйқу ёш ўтган сайин ортиб бораверади. Кўпчилик одамда уйку бузилишнинг ҳар учала тури учрайди.\n• «Тонгги сустлик» эзилганлик, бошнинг зилдай оғирлиги, бош оғриғи, чарчаш ҳисси, уйғонгандан кейин ланжлик, кайфият тушкинлиги.\n• Кун бўйи бош мия ҳам, бадан ҳам ишламай, уйқу босиб юриши.\n• Узоқ вақт давомида муттасил уйқуга тўймаслик, натижада турли асаб касалликларига йўлиқиш, хотиранинг ёмонлашуви, қандли диабет, артериал гипертензия, семириш, бошқа касаллик ва асаб бузилишлар хавфининг ортиши.\nУйқусизлик биронта касаллик оқибати бўлиши мумкин, шу боис соғлиқнинг умумий ҳолатини баҳолаш учун шифокорга мурожаат қилмоқ зарур.\nАгар уйқусизлик бошқа касалликни етаклаб келса, шу касалликни даволаш уйқусизликка қарши курашнинг энг яхши усулидир. Дори-дармонларга зўр беришдан олдин ҳаёт ва овқатланиш тарзини, шунингдек, уйқу муҳитини тубдан ўзгартирмоқ керак. Бу жиҳатдан қуйидагилар муҳим:\n• оқсил, ўсимлик ёғлари, озуқа маҳсулотлари (кепак, янги сабзавот), витаминлар ва микроэлементлар қўшилган овқатлар сираси;\n• ўз вақтида меҳнат қилиш ва дам олиш тартибини жорий этиш, жумладан, уйқу олдидан қаттиқ ақлий меҳнат ёки асаб қўзғовчи мутолаа қилмаслик.\nДори воситалари. Уйқусизликнинг асаб тизими фаолиятининг бузилишига сабаб бўлган енгил шаклларини даволаш учун неврозлар, стресслар, вегето томирли дистония, седатив (тинчлантирувчи) воситаларни қўллаш қўл келмоқда. Оғир шаклдаги уйқу қочишида фақат шифокор тавсия этган уйқу дорисини ичиш керак.\n• Седатив воситалар. Валериана настойкаси ёки экстракти • Арслонкуйруқ настойкаси • Ново-пассит • Беллоид • Белласпон • Корвалол • Персен ва ҳоказо.\n• Уйкукелтирувчи воситалар: Доксиламин (Донормил) • Золпидем (Гипноген, Нитрест) • Мелатонин (Мелаксен) • Нитразепам (Нитросан, Радедорм, Эуноктин) • Темазепам (Сигнопам) ва ҳоказо.\nХалқ табобати рецептлари (дамламалар) Валериана илдизи ва илдизпоясининг туйилганидан 2 чой-қошиқни термосдаги 1 стакан қайнатилган сувга солиб, 2 соат тиндирилади. Кунига 3-4 маҳал 1 ошқоғиқдан ичилади.\nБолаларга 2 чойқошиқдан кунда 2-3 маҳал бериш мумкин. Яхшироқ таъсир қилиши учун кунда 2-3 маҳал қайноқ настойкадан ярим стакандан ичиш мумкин. Уйқусизликда ётиш олдидан ярим стакан ичган маъкул.\nВалериана илдизининг 40 гр ни қулмоқ ёнғоқчаларининг 30 гр ни ялпиз баргининг 15 гр ни олиб, ҳаммасини кўшиб, тун бўйи илиқ сувга солиб қўйилади, эрталаб оловга қўйиб қиздирилади ва сузғичдан ўтказилади. Уйқу олдидан чой каби ичилади. Бучой яхши таъсир кўрсатади, айниқса, юрак ва тинчлантирувчи воситаларга муҳтожкекса ёшдагилар учун фойдали.\nОйболтирғон илдизи ва илдизпоясининг 30 гр ни 500 мл оқ мусалласга солиб, бир кеча-кундуз тиндирилади, чайқабчайқаб турилади. Сузғичдан ўтказилади ва мусаллас қадағини яримлатиб, кунда 2 маҳал ичилади.\nКизил пойча бутасини бошдан-оёқ туйиб, 2 чойқошиғии 0,5 л қайноқ сувга солиб, 5 дақиқа қайнатилади. 3-4 ҳафта давомида кунда 3-4 маҳал овқатдан олдин 1 мусаллас қадаҳидан ичилади.\nАсалли сутга қилинган сули ичимлиги. 1 стакан сули ёрмасини 5 стакан сувга солиб, сув яримлагунча қайнатилади. Сузғичдан ўтказилади, тенг миқдорда сут қўшилади (2 стаканча) ва яна қайнатилади. Кейин 4 чой қошиқ асал қўшилади (таъбга қараб). Ичимликни илитиб, кун давомида 2-3 маҳал ичилади. Муолажа муддати 4 ҳафта.\nТашқи муолажа учун халқ табобати рецептлари Кўл ва оёқларни хантал ваннасига солиб, уйда кўнгилдагидай даволанса бўлади. Бундай ванналар томирларни чиниқтиради, турғун ички аъзолардаги қонни бутун вужуд бўйлаб тенг тақсимлайди. Бунинг учун 1-2 ошқошиқ қуруқ хантални газлама халтачага солиб, илиқ сувли челакка ботирилади, сўнг халтачани бир неча бор сиқилади.\nСув ҳарорати 35-37°С бўлиши керак. Кўлларни тирсаккача, оёқларни эса болдир ўрталаригача сувга 10-20 дақиқа солиб турилади. Айрим одамлар 10-15 дақиқа давомида 36-37°C ҳароратли сувда озгина (3-5 г/л) миқдордаги хлор-натрий туз ваннаси қилиб, уйқусизликдан қутуладилар. Баъзилар эса бунинг тескариси муздек, тетиклантирувчи ваннани хуш кўради.\nШифобахш гиёҳларнинг хушбўй ҳиди уйқусизликдаги анъанавий муолажа ҳисобланади. Лимонўт, ялпиз, қизилпойча, қулмоқ ёнғоқчаларидаги эфир ёғи тинчлантирувчи хусусиятга эга. Гиёҳлар солинган ёстиқча бош томонга қўйиб қўйилади. Хушбўй ҳид ёз фаслининг роҳатбахшлигини эслатиб туришидан ташқари яхшигина уйқу келтириш хусусиятига ҳам эга. Ёстиқчага яна мойчечак, атиргул, исириқ, жасмин бутоқларини ҳам солиб қўйиш мумкин. Улар барчасининг ҳиди бир бўлиб, тинч ухлаб, яхши тушлар кўришингизга сабаб бўлади.


“Информатика ва ахборот технологиялари” кафедраси катта ўқитувчиси, Сарвар Мусурмонович Жумабоев 1976 йилда Жиззах вилояти, Ғаллаорол туманида туғилган\nА.Қодирий номли Жиззах давлат педагогика институти “Информатика ва ахборот технологиялари” кафедрасининг катта ўқитувчиси Сарвар Мусурмонович Жумабоев, 1976 йилда Ғаллаорол тумани “Чувуллоқ” қишлоғида туғилган, миллати ўзбек, ЎзЛиДеП аъзоси.\nС.М.Жумабоев 1993 йилда ўрта мактабни аъло бахоларга тамомлади. 1993 йили А.Қодирий номли ЖДПИ “Физика-математика” факультетига ҳужжат топшириб, тест синовлари асосида юқори балл тўплаб ўқишга қабул қилинди. Институтни 1998 йилда аъло баҳоларга тамомлаб, шу йилдан буён институт А.Қодирий номли ЖДПИ “Физика-математика” факультети “Таълимда ахборот технологиялари” кафедрасида ишлаб келмоқда.\nС.М.Жумабоев институтда талабаларга “Таълимда ахборот технологиялари” фанидан таълим ва тарбия бериш билан биргаликда педагогика йўналиши бўйича илмий изланишлар олиб бормоқда. Айни пайтда йигирмадан ортиқ илмий мақолалар ва иккта услубий қўлланма муаллифи.


ТАСВИРИЙ САНЪАТДА КИТОБХОНЛИКНИНГ ЎРНИ » "Жиззах овози" газетаси расмий сайти\nТАСВИРИЙ САНЪАТДА КИТОБХОНЛИКНИНГ ЎРНИ\nМен болалигимдан суратлар чизишга қаттиқ қизиққанман. Бу қизиқиш мени Ўзбекистон Бадиий академияси ҳузуридаги Жиззах вилояти ихтисослаштирилган санъат мактаб-интернатига етаклади.\nБугунги кунда нафис санъатга бўлган иштиёқим кўп изланишлар сари чорламоқда. Бу борада менга яқиндан ёрдам бераётган мактаб-интернат ўқитувчилари Тоҳир Тўхтаев, Шокир Усмонов, Шерали Сатторов, Бекзод Абдуллаев сингари устозларимдан миннатдорман. Улар менга тасвирий санъатнинг турли йўналишларида ижод қи-лиш сирларини ўргатиб келмоқдалар. Мен сурат чизишнинг техникасини ўрганиб олсам бас, ўз-ўзидан бадиий етук суратлар ишлаш маҳоратига эга бўламан, деб ҳисоблар эдим. Аммо...\nЯқинда қўлимга "Шафақ сурати" номли бадиий асар тушиб қолди. Китобни ўқиш жараёнида ўрганганларимнинг етарли эмаслигини, етук мусаввир бўлиш учун янаям кўпроқ бадиий асарлар ўқишим кераклигини, ҳар бир чизган суратимни ифодалаш учун қаламга олинаётган тасвирий ифодага ички кечинмалар, руҳий ҳолатлар жо бўлишига эришишим лозимлигини англаб қолдим. "Шафақ сурати" асаридаги абстракционизм йўналишида ижод қилувчи мусаввир чизган суратларга берилган чуқур изоҳлар мени бу йўналиш ҳақида кўпроқ билишга ундади. Асар муаллифини излаб топдим. Ўзимизнинг вилоятда яшаб, ижод қилаётган опа экан. У менга бадиий адабиёт билан тасвирий санъатнинг бир-бирига ҳамоҳанглигини, сўз воситасида борлиқни ифодалаш билан ранглар орқали кўрсата билиш ўртасида унчалик катта фарқ йўқлигини, муҳими у ёки бу восита орқали ҳам асл санъат асари яратиш мумкинлигини эринмай тушунтириб берди. Дунё мусаввирларининг ҳаёти ва ижоди ҳақида ҳикоя қилувчи турли китоб ва журналларни ўқишни тавсия қилди. Тасвирий санъатнинг абстракционизм оқими тўғрисида тушунчалар берди. Янаям яхшироқ, батафсилроқ маълумотлар олишим учун қайтаётганимда қайтариб бериш шарти билан бир қанча журналларни тақдим қилди.\nЎқиб-ўрганиш жараёнида шуни билдимки, абстракционизм намоёндалари предметсиз, реал фигураларсиз геометрик шакллар, бўёқлар асосида тасвирлаб, шаклларни восита сифатида эмас, мустақил объектлар сифатида қўллаганликлари билан янги оқим сифатида шакллантиришга эришган эканлар. Бир қараганда киши диққатини жалб қилиб, хаёлот оламига етаклаб кетадиган, аммо оддий томошабин нигоҳи тезда илғай олмайдиган мавҳумлик ортида катта мантиқий фикр ётганлигини ифодаловчи бу усул мусаввирдан ҳам, мухлисдан ҳам кенг тафаккур эгаси бўлиши лозимлигини талаб қилишини англадим.\nЖурналлардан бирида машҳур француз рассоми Пьер Огюст Ренуар ижодига бағишланган мақола ва унинг ишлаган баъзи суратлари менда чуқур таассурот қолдирди.Табиат билан уйғун муҳит, инсонлар муносабати, турли ҳаётий вазиятлар, инсон шаклини ўзгарувчан нур ва ҳаво муҳитида тасвирлаш Ренуар ижодининг ўзига хослигини таъминлаган восита бўлганлигини билиб олдим. Мусаввирнинг ҳаёт оқимидан ажратиб олинган гўзал лаҳзаларни ифодаловчи асарлари янги бир оқимга - импрессионизм оқимига асос солгани ҳақидаги маълумотлар билан танишдим. Журнал муқовасидаги рангтасвирда ишланган "Арғимчоқ" номли сурат қалбимда ажиб кечинмалар уйҚотди. Рассомчиликка бўлган муҳаббатимни янада алангалатиб юборди. Мен ҳам шундай асарлар ярата олармиканман, дея ҳайрат, ҳавас юрагимни чулғаб олди.\nКартинада гўзал ёш хоним йиқилиб тушмаслик учун қўллари билан арқонни маҳкам ушлаб арғимчоқда ўтирибди. У кўк капалакнусха гуллари бор оқиш кўйлакда тасвирланган. Унинг болаларча беғубор нигоҳи гўзал қалбидан далолат бериб турибди. Суратда орқа томонидан тасвирланган эркак киши билан суҳбатлашаётгани,бу суҳбатлар гўзал орзулар ҳақида эканлиги бир қарашда аён бўлиб, мусаввирнинг беқиёс истеъдодидан дарак беради. Асардаги ёруғликнинг товланиши, дарахт шохлари орасидан ерга тушаётган қуёш нурининг турли шакллар ҳосил қилиши суратга алоҳида жозиба баҚишлайди.\nДунё мусаввирлари фаолиятини суратлар ва изоҳлардан ташқари бадиий адабиёт уйҚунлигида ўрганиш жараёнида шунга амин бўлдимки, ҳали кўп ўқишим, ўқиб-ўрганганларимни амалиётга тадбиқ қилишим керак экан. Мен ўзим ишлаган "Кутиш", "Баҳор куйи", "Ўсма", "Мактабимиз ҳовлиси" каби суратларимга янгича назар билан қарай бошладим. Чизган суратларимнинг жозибасини янада оширишда нур ва соялар билан кўпроқ ишлашим лозимлигини, жонсиз суратларга ҳаётий гўзаллик - нур бағишлашим зарурлигини чуқурроқ ҳис этдим.\nЭндиликдакитоб билан доимо ошна тутинишга ўзимга сўз бердим.\nЎзбекистон Бадиий академияси ҳузуридаги Жиззах вилояти\nихтисослаштирилган санъат мактаб-интернатининг ўқувчиси\n» ВАТАН ТАРИХИДА БАРҲАЁТ СИЙМО